Irekia Eusko Jaurlaritza - Gobierno Vasco :: Euskal ekonomiak 2010ean sendotuko den “suspertze geldoa” hasi du\nEuskal ekonomiak 2010ean sendotuko den …\nEuskal ekonomiak 2010ean sendotuko den “suspertze geldoa” hasi du\nCarlos Aguirre Ekonomia eta Ogasuneko sailburuak iragarri duenez, enplegu sorrera “baxua” izango da.\nBilboko Merkataritza Ganberak Urteko Batzarra ospatu du gaur Guggenheim Museoan. Zazpigarren batzarra izan da aurtengoa eta Bizkaiko Enpresarien Konfederazioari Ganbera Sariak 2009 golardoa eman diote.\nCarlos Aguirre Ekonomia eta Ogasun sailburuak egin duen hitzaldian nabarmendu du euskal ekonomiak krisiaren indarra leuntzen jarraitu duela urteko azken hiru hilekoan. “Susperraldia hasiko dugu hemendik aurrera”, adierazi du. 2010ean sendotuko da suspertze hori, nahiz eta Aguirrek azaldu duenez, indar gutxikoa izango den eta denbora luzez emango den. “Suspertze honen lehen urteetan enpleguaren sorrera baxua izango da”, esan du.\nSailburuak Bilboko Merkataritza Ganberak antolatu duen urteko batzarrean parte hartu du. Aguirrek esan duenez, krisia mundu guztian eragina izan duen “lurrikara” izan da, eta Euskadi ez da bere ondorioetatik at geratu. “Krisiaren eragina nabaritu gabe geratzea ezinezkoa zen; errealitate hori onartzea krisia konpontzeko lanean hastea da”, azpimarratu du.\nEusko Jaurlaritzak egoera ekonomiko horretatik ateratzeko hainbat mekanismo jarri ditu abian. Hartutako neurrien artean elkarrizketa soziala edo Euskal Autonomia Erkidegoko aurrekontuetan emandako murrizketak nabarmendu ditu sailburuak. “Neurri horiek ez gaituzte krisitik aterako, baina horren eraginei aurre egiten lagunduko digute”, adierazi du.\nSailburuak nabarmendu duenez, munduko ekonomia “oso erritmo ezberdinetan” ari da krisialditik ateratzen. “Euskadiren kasuan, adierazleek diote susperraldia ematen ari dela”, gaineratu du. Eustatek orain egun batzuk jasotako datuen arabera, hiruhileko Barne Produktu Gordina %0,1 murriztu zen. Datu horien arabera, aurreko hiruhilekoaren aldean 9 hamarren hobetu da adierazlea eta inflexio puntua adierazten du.\nEtorkizun-sen hori betetzeko, Aguirrek ezinbestekotzat jotzen ditu ondoko bi neurriak: pizgarri fiskalak egitea eta erakunde publikoek parte hartze zuzena izatea krisiaren ondorio ezkorrak zuzentzen.\n“Datozen urteetan jasango ditugun langabezia datuak ohikoak baino altuagoak izango dira”, azpimarratu du sailburuak. “Hala ere, Eusko Jaurlaritzak enplegua babestuko du, galdutakoak berreskuratzen saiatuko da eta beharrezkoak diren enpleguak sortuko ditu”, amaitu du.\nGanbera Sariak 2009\nBilboko Merkataritza Ganberak ematen duen saria Bizkaiko Enpresarien Konfederazioarentzat (CEBEK) izan da aurtengoan. Saria terrorismoaren aurka egindako lan “sendo eta osoarengatik” lortu duela esan du sailburuak. “Guztiek kartzelan amaitu arte jarraituko dugu lanean”, azpimarratu du Aguirrek.\nIgnacio María Echeberria Bilboko Merkataritza Ganberako presidenteak ere parte hartu du ekitaldian. Datorren urtean krisitik ateratzeko dauden aurreikuspenak bermatu ditu, nahiz eta “euskal ekonomia Espainiako ekonomiaren menpe egon”, esan du. “Frantziako edo Alemaniako ekonomiak lehenagoko berpizteak eragina izango du euskal ekonomian, nahiz eta hori ez den nahikoa izango krisialditik ateratzeko”, azpimarratu du.\nBilboko Guggenehim Museoan egin den ekitaldian beste hainbat agintari ere izan dira: Bernabe Unda Industria sailburua, Iñaki Arriola Garraio sailburua, Arantza Quiroga Eusko Legebiltzarreko presidentea, Jose Luis Bilbao Bizkaiko Diputatu Nagusia, Jose Miguel Lazpiur CONFEBASKeko presidentea eta Jose Maria Vazquez Eguzkitza CEBEKeko presidentea.\nSailburua Carlos Aguirre\nLehendakariak CEBEKeko batzorde exekutiboa hartu du\nEusko Jaurlaritzak balorazio positiboa egin du maiatzean 3.206 langabetu gutxiago egotearen inguruan\nGazteriaren enplegagarritasuna hobetzen laguntzeko “elkartzeko, indarrak batzeko eta kooperatzeko” beharra azpimarratu du Lehendakariak\nArriola sailburuak lehen bilera egin du Garraio ministroarekin Madrilen


'ANE': Nolako zura, halako ezpala\n‘ANE’: Nolako zura, halako ezpala\nEgilea Ixone Santamaria Vidan|2020-10-21T15:34:36+02:0021 urria, 2020|\nSarrera ilunean, etxeko atea ireki egin da. Ogia besapean, barrura sartu eta isiltasunez mugitzen da korridorean zehar emakumea, egunero ematen diren pausoen segurtasun mekanikoaz. Kamerak modu robotikoan jarraitzen ditu emakumearen joan etorriak, pareten eta ate-markoen artean etxe hutsaren erretratua eraikiz. Arropa erantzi eta gosaltzera eseri da. Bere eserlekuaren aurrean, mahai-zapi txikiak eta edalontzi hutsak beste jalearen absentzia adierazten dute. Eguneko lehen orduen isiltasun lodia erantzungailuko ahotsak apurtzen du: “Kaixo, Ane naiz. Orain ez nago. Nahi baduzu, deitu geroago”.\nAne desagertu egin da, Aneren presentzia hutsunea bilakatu egin da. Lide amak (Patricia Lopez Arnaiz) ez dio hasieran garrantzi gehiegirik eman nahiko Ane lotara etorri ez izanari, baina, egunak aurrera egin ahala, larritasunak gora egingo du. Azkenean, Fernando (Mikel Losada) senar-ohiarekin elkartuko da Lide, Ane desagertzera bultzatu duten arrazoien bila.\nAne burutik kendu ezin badezakegu ere, Lide da, filmaren lehenengo erdian behintzat, protagonista nagusia. Ondo eraikitako pertsonaia da, xehetasun eta ñabarduraz betea. Lideren aldarte garratzak eta lotsagabekeria burugogorrak indarra ematen diote narrazioari eta, beste modu batean dramatikoegia izaten amaitu zitekeen ama-alaba harremana errealismoz janzten dute. Pertsonaia ona, bai, baina antzezlana ezin hobea. Patricia Lopez Arnaizek sekulako papera egiten du, gertakizunen arabera erregistro batetik bestera eroso mugituz, baina, betiere, barrutik sutan dagoen ama horren zerizanari helduz.\nAnek hanka egiteko zituen arrazoiak sakonki daude lurperatuta. Horrexegatik, istorioa motelki eraikiz, misterio geruza hori zulatzeko behar adina denbora hartzen du filmak, irudi bakoitza dastatzeko moduko patxadaz. Hala, bizitzaren erritmoak talka egiten du gurasoen jakin-minarekin eta alaba aurkitzeko premiazko beharrarekin. Tentsio horri jarraiki garatzen da film osoa, beraz, testuinguruak bultzatuta eraikitzen den larritasunak ez du ebazpen zalapartatsuen beharrik eraginkorra gertatzeko.\nSañudok Un coche cualquiera (2019) film laburrean darabilen estetika ilun berdinak agintzen du Ane-n ere. Eszena batetan baino gehiagotan, betondoa zimurtu beharra dago pantailak erakusten duena antzemateko. Edertasunez landua izateaz gainera, benetan egokia iruditzen zait filmak itzalak tentuz behatzeko gonbita egitea. Ziurgabetasunari aurre egiten dioten gurasoek bezala, edo eguneko argitasunetik aldentzen diren jardueren antzera, ilunpea ere izango da nagusi zintan.\nHain zuzen ere, ezkutuan zegoen hura argitara ateratzeko modua izan da, nire ustez, filmaren akats handia. Sañudok zintan zehar xehetasun guzti-guztiak kontuan hartzeko duen ahalmenak larriagotzen du istorioaren alde politikoena zabartu izana. AHT-aren kontrako borrokan murgilduta dabil Ane; ama, berriz, trenaren obren zaindarietako bat da. Orotara, bi muturretatik nahiko distantziakidea da filmak darabilen diskurtsoa. Nire iritziz, baina, Aneren mundua, militantziaren mundua, gazte burugabekoen arteko tirabira berekoitzat agertzen da erretratatua. Adibidetzat, Lide gaztetxera hurbiltzen den lehenengo aldian, berba egiten dion gazteak esaten dituen bi esaldiak nahikoa dira erdi-baboa dirudiela baieztatzeko.\nFilmaren maila altua kontuan hartuta, Aneren pertsonaia zertxobait landu gabe geratu da nire iritziz; nerabeen inguruko fikzioan ohikoak diren hainbat topiko gorpuzten ditu Jone Laspiurren (Akelarre, 2020) pertsonaiak. Hala ere, ikaragarri ona da Sañudok lehen film luze honetan egindako lana, aurtengo Zinemaldian Zinemira saria eskuratu zuena. Ane-z gain, aurten ere gertutik jarraitu ahal izango dugu zinegile bilbotarraren begirada, dagoeneko estreinatu den Alarde (2020) telesailean.


23 | maiatza | 2011 | Kulturak\nDay: 2011(e)ko maiatzaren 23a\nAldaketa sozialak eta iraultza literarioak\nBy kulturak in Orokorra 2011(e)ko maiatzaren 23a 0 Comment\nIdurre Alonso (Hirudia, 2011-05-22)\nEz da konfirmatu Francisco Franco erresuzitatu denik. Erreportero batek argazki batzuk atera zizkiola deklaratu du, baina frogak falta zaizkio, kaudiloak potroetan eman omen zion ostikadak aparato oro abandonatu eta ihes egitea deliberatzera bultzatu bait zuen\nIsmael Manterola Ispizua (Begia, 2011-05-21)\nArretaz irakurri dut Donostia 2016 hautagaitzaren kultur programaren arduradunari egunkari honek egindako elkarrizketa maiatzaren 15ean.\nBenetan zaila da ulertzea horrelako ekimen batek zer ekarriko dion 2016an Donostiako kulturari, eta, horregatik, elkarrizketatzailea galdera zuzenarekin hastea eskertzekoa da. Erantzuna, hala ere, ez dut hain argi ulertzen:\nLorea Agirre (Katuajeak, 2011-05-20)\nHauteskundeetan zer gertatuko den ikusteko badago ere, zer gerta daitekeen aurreratzea zilegi da. Prospekzioak, inkestak eta iruzkinak egin egin dira, eta han eta hemen irakur daitezke. Horietako bat emakumeen presentziari dagokiona da. Arantza San Sebastianek kalkuluak egin eta Donostiako Udalean eta Gipuzkoako Batzar Nagusietan orain lau urte baino emakume gutxiago izan daitekeela ondorioztatu du. Hala izango den edo ez ezin jakin, baina erabat posible dela argi dago. Izan ere, emakumeei leku bat gordetzea ez da nahikoa, behar-beharrezko izanda ere. Berdintasunerako Legeak agintzen du bost mila biztanletik gorako herri eta hirietako hauteskunde zerrenda guztietan erdiek gutxienez emakumezkoak behar dutela izan. Gutxien-gutxienez alegia, emakumeak izan daitezkeela erdiak baino gehiago. Horrelako zerrendak ez dira asko izango, eta nago edonori ere atentzioa emango ligukeela, gutxien-gutxienez. Bakarra dago emakumez osatua, ezagutzen dudala, Donostiako Udalera aurten bosgarrengoz aurkezten den Plazandreok plataforma politikoa.\nEmakundek egin duen azterketa batek dio hauteskunde zerrenda horietan emakumeoi egokitzen zaizkigun postuak laugarrenetik atzerakoak direla. Horixe gure lekua. Alegia, kuota bete betetzen dela, eta horrekin legea, baina berdintasuna ez.\nAlderdi guztiek aipatzen dute berdintasun hitza, baina gutxi batzuk ausartzen dira feminismo hitza idatzi eta ahoskatzera. Berdintasuna baino aukeratzen ez dutenek, nago, benetan kuota betetzearekin konformatzen direla, eta feminismoa ere barneratzen dutenak aldarrikapen politikoaren mailara igotzeko borondatea bederen badutela.\nIzan ere, gutxieneko kuota bat betetzea behar-beharrezko dela argi badago ere, ez da nahikoa. Emakumeek gizonak adina kargu politiko izateak ez du bere horretan zertan ezer aldatu, alegia paisaiaren aldaketa hutsean geratzeko arriskua argia dela, benetako berdintasuna lortu gabe. Baita alkatea edo lehendakaria emakumea izanda ere. Berdin segi dezakegu benetako berdintasunezko politikak egin gabe. Baina zerk bermatzen du berdintasunak aurrera egiteak, menpekotasun egitura aldatzea, feminismoaren printzipioak aplikatzeak?\nEmakumeak EITBko albistegietan ikusezinak direla ondorioztatu du Aztiker ikertetxe soziologikoak. Eta datu kezkagarriak azaleratu ditu: generoa modu estereotipatuan eta diskriminatzailean irudikatzen dela; protagonistak hamarretik zazpitan gizonezkoak direla, eta nagusi direla politika, ekonomia eta kirol albisteetan, alegia albiste nagusietan; emakumeak hamar albisteetatik bakarrean direla protagonista, eta ia beti ukitu sozialeko gaiekin lotuak agertzen direla; emakumea bigarren mailan agertzen dela sarritan, generoaren baldintza kontuan ez dela hartzen, eta beste. EITBko albistegiek errealitatea ez omen dute islatzen. Eta egia izango da, egia ere baden legez, askotan errealitatea albistegia bera dela, edo albistegi berak eraikitzen duela. Normalki, gizon eta emakume bikote batek aurkezten ditu albistegiak, kuota ondo betez, baina paisaiaren atzetik irudikari estereotipatua gainera etortzen bada, menpekotasun egiturak betikotzen baina ez gara ari.\nEzagutza, kontzientzia eta jarrera politikorik gabe ez dago benetako aldaketarik ez berdintasunik ez justiziarik.\nPolitizazioaren alde, nioen aurrekoan, eta nago horixe dela, genero desberdintasuna balio politikoz janztea eta politikeriaz eta alderdikeriaz eranztea. Eta emakumeon menderakuntza egoera politizatu behar den bezala, berdin-berdin politizatu behar da euskararen eta euskal kulturaren gutxiagotasuna egoera, euskal hiztun komunitatearen eskubide urraketak, injustizia sozialak, gizarte eredua, autodeterminazio eskubidea. Eta hartu plaza publikoa, eta haserretu, eta informazioa eta ezagutza zabaldu, eta eztabaida ireki, eta parte hartzea askatu, eta aldaketak exijitu, eta erabakitzeko eskubidea egikaritu. Marra gorriak margotu, ezker-eskuin.


Berriak - Hiru prebentzio igerilekuetako makina-gela diseinatu eta planifikatzean\nHiru prebentzio igerilekuko makina-gela diseinatu eta planifikatzean\nJakin badakigu igerileku baten funtzionamendu egonkor eta segurua ekipamendu osoaren eta kalitatezkoaren ez ezik, makina-gela ingurune lehor eta garbi garrantzitsuenen mende dagoela ere. Gure esperientziaren arabera, hiru defentsa ondorioztatzen ditugu: iragazgaitza eta hezetasuna, hautsa eta beroa.\nIragazgaitza eta hezetasuna: zirkulazioko igerilekuko ponpak, esterilizatzaileak eta igerilekuko makina gelan dauden beste ekipoek ura busti eta makinaren zirkuitua erretzea eragotzi beharko lukete; beraz, ur metaketa ekiditeko bezalako drainatze neurriak makina gela.\nHautsaren kontrako babesa: igerilekuko ekipamenduen gelan kontrol zirkuitu taula egongo da. Hautsa gehiegi bada, hautsa zirkuitu-plakara erakarriko da elektrizitate estatikoaren eraginez. Moldeatutako hari haustura eta inprimatutako alanbre molde arruntak seinale lerro oso meheetan eta geruza anitzeko zirkuitu plaketako zuloen bidez gertatuko dira. Kasu larrietan, metalezko pinak herdoildu egin daitezke, kontrolaren hutsegiteak sortuz.\nBeroaren aurkako babesa: ekipo gehienek baldintza batzuk dituzte tenperaturan. Adibidez, igerilekuko termostatoaren bero ponpak beroa sortuko du makinaren beraren funtzionamendua dela eta. Diseinatzerakoan, beroa xahutzea kontuan hartu behar da makinaren inguruan aireztapena mantentzeko, eragiketak berotzeak eragindako osagai elektronikoen kalteak ekiditeko.\nTeilatupeko igerilekua, Hoteleko igerilekuko ekipamendua, Hoteleko igerileku hornitzailea, Hoteleko Igerileku Irtenbidea, Hoteletako Igerilekuen Proiektua, Igerileku barruko hotela,


Gizonak eta andrazkok, gizakiak, bardinak\nBizkaie! 2004-08-06 00:00 eretxia\nKontuak kontu, bardintasunaren aldeko lana gizonezko eta andrazkoen kontua da. Emakumea ez da jaio zapaldua izateko. Era berean, matxismoak aldarrikatzen dauanaren kontra, gizona ez da andrazkoaren arerioa. Mendeetan zehar euki dogun edukazinoak, giroan dagozan esamoldeek, txisteek, kantuek, gure inguruko baloreek adierazoten deuskue gizon eta emakumeen arteko hartu-emonak ez dirala errezak izan. Gizaldietako desbardintasunak ondorio horreek ekarri ditu. Baina argi eta ahots sendoz esan behar dogu gizartea eta mundua gizon eta emakumeen beharrean dagozala, danok gara gizakiak, mundu honetakoak eta, danoi ...\nBakean dagoana baketan itxi, hori ikusten da munduan gitxi\nBizkaie! 2004-07-30 00:00 eretxia\nBakea aldarrikatzea erreza da. Bakea behar dogula esatea be bai. Gatxagoa da bakea etorri daiten behar bezelako ahaleginak egitea. Asko dira bakea ezpanetan erabilten dabenak. Adierazpen publikoei jaramon egin ezkero, nekez ulertzen da zergaitik ez dogun bakea lortu. Sakoneko asmoak somatzen doguzaenean, orduantxe jaubetzen gara askorentzat bakea ez daela helburu hutsa. Hain zuzen, batzuentzat bestelako helburuak lortu ahal izateko tresna besterik ez da bakea berbearen erabilerea. Eta holan ez goaz inora. Asko dira "barri onaren zain" dagozanak. Baina bakea ez ...\nBestelako Komisinoburua behar genduan\nBizkaie! 2004-07-23 00:00 eretxia\nHamaikatxu galdera datoz bata bestearen atzean gure burura: Estadu Batuak eta Europaren artean desadostasun ugari dagoz. Zelan defendiduko ditu Europako ikuspuntuak holako lagun atlantista batek? Jakingo ete dau, beharrezkoa bada, Estadu Batuei aurre egiten? Askok uste dogu Estadu Batuak eta Europa ez dirala beti bat etorri behar kontu guztietan, besteak beste, euren errealidadeak desbardinak diralako. Hori dala eta, Europako nortasuna indartu behar dauan personea behar zala uste dot. Zoritxarrez, barruko orekak eta ezkutuko ohiturek holako ondorioa ekarri dabe. Eta ni ...\nEstadu espainiarrean be abstenzinoa txapeldun\nBizkaie! 2004-07-02 00:00 eretxia\nGurean, abertzaleak ez dira lar ondo ibili Estadu mailan. PSOE eta PP ahalegin bereziak egiten ibili dira bipartidismoa indartzeko, eta hori igarri egin da, Catalunyan eta Galizan batez be. Euskadin kontuan hartzeko igoerak izan dabez, baliobako botoen igoerea be handia izan da; gogoratu daigun orain bost urteko hauteskundeetan alderdiren bat gehiago egoala eta honen falteak balorazino guztiak distorsionau egiten dituala; ganera, eretxiemoile gitxik eukiten dau dau hori gogoan berba egiteko orduan. Iñaki Atxutegi\nEstadu Batuetan botua emoteko orduan boltsikoak agintzen dau\nBizkaie! 2004-06-25 00:00 eretxia\nEz nator bat eretxi horregaz. Esan behar dot ezer baino lehen ez nazala Bushzale. Gogoan izan daigun Estadu Batuek ez dabela ezelako arazorik izan euren Historian zehar ejerzitoa munduko punta batetik bestera eroateko, batzuetan irabazi eta beste batzuetan galduz. Are gehiago, gaur egun ejerzito profesionala daukie, uritartasun amerikarra lortu guran dabiltzan etorkinez beteta. Ganera, gero eta sarriago entzuten da ejerzitoak "pribatizau" egiten dirala, hau da, lan zikin asko enpresa batzuen bizkarzainek edo mertzenarioek egiten dabezala. Beraz, ez dot uste baja ...


Engainatuta - - Alea.eus\nOier Llinas 2021-04-24 10:00\n"Bizitza lan egiteko dela ez dizu inork esango, baina askok horrela barneratu dute jada"\nBehin Isaac Asimov idazleari galdetu zioten ea nola egiten zuen hainbeste liburu idazteko. Berak goizeko zortzietatik gaueko hamarrak arte idazteko ohitura zuela erantzun zuen. Ez zituen bazkaltzeko edo afaltzeko gonbidapenak onartzen. Lanean pasatzen zuen eguna.\nOhikoa da entzutea lanari ordu luzeak eskaintzen dioten pertsonen inguruan miresmenez hitz egitea: "Honek 60 ordutako lan-asteak egiten ditu", komentatuko du batek, "Bere bizitza lana da", dio besteak. Inplikazioa nabaritzen zaie pertsona horiei, beti prest lanean pixka bat gehiago geratzeko, egiten dutena hurrengo egunera itxaron ezin duelakoan.\nGainera, langileei lanera joatea ez ezik, konpainiarekiko konpromisoa ere eskatzen zaie: "Hau familia handi bat bezalakoa da", diote askok. Eta denok dakigu familiagatik dena ematen dela, ezta?\nHorregatik sortzen didate hainbeste mesfidantza bideo-jokoak eta atseden hartzeko sofa erosoak dituzten bulegoak. Zu eroso egon zaitezen nahi badute, ordu asko igaroko dituzulako da. Bizitza lan egiteko dela ez dizu inork esango, baina askok horrela barneratu dute jadanik.\nIroniaz betetako gizarte honetan, ordea, badago lan egin nahi baina ezin duenik. Tubacexekoak, kasu. Hori bai, haiei butakak eta ping-pongeko mahaiak jarri beharrean, borra-kolpeak oparitu zizkieten euren enpresarekin oso konprometituta ziruditen beste "langile" batzuk. Gasteizen gertatutakoaren mezua argi zegoen: hemen enpresak lehenesten dira.\nLana zure ardura denez, zaletasunen gainetik dago, eta horregatik botatzen dituzu doako ordu estra horiek. Enpresan egiten duzuna hain inportantea denez, zure familia baino lehen dator, eta horregatik ezin duzu ordu libre batzuk eskatu zure alaba etxean gaixorik dagoelako.\nKonpainiaren parte sentitu behar duzu zure burua, ez soilik langile. Gutxienez, gure kontura aberasten diren horiek zu kaleratzeko ordua heldu dela uste dutenera arte. Orduan, zenbaki bat besterik ez zara. Lanean ordu mordoa sartzen dituen lagun batek esaten didan moduan: "Engainatuta bizi gara"


Hepatitisaren kutsadura Indian - Elhuyar Aldizkaria\nHasiera » Albisteak » Hepatitisaren kutsadura Indian\nHepatitisaren kutsadura Indian\nIaz, 10.000 pertsona inguru egon ziren Delhin dengue gaixotasunak jota. Hauetatik 400 baino gehiago hil ziren, ustez sukarren ondorioz. Izurri hark bere kalte guztia egina zuela pentsatzen zen, baina ikertzaile batzuk beste ondorio batzuetara iritsi dira. Dengue izurriteak iraun zuen garaian odol-transfusioak jaso zituzten gaixo batzuek hepatitisa dute orain.\nDengue izurriteak iraun zuen garaian odol-transfusioak jaso zituzten gaixo batzuengan B eta C hepatitis-mota larriak detektatu dira Indian. Herri txiroen patu malapartatua ote?\nAdituek diotenez, odol-transfusioen erruz agertu diren hepatitis-kasuak gutxi dira. Hala ere, B eta C hepatitis-mota larriak detektatu dira gaixo batzuengan eta oso zaila da zenbat indiarrek odola jaso duten jakitea.\nGaur egun, Indiako odol-banku gehienetan ez da aztertzen odolak C motako hepatitisa daraman edo ez, analisia egitea oso garestia baita. B motako hepatitisari dagokionez, odol-bankuetako heren batean bakarrik egiten da analisia. Ondorioz, gaixotasun hau kutsatzeko aukerak ugari dira.


Alex Etxeberria: "Antibirusa, ordenagailua, mugikorra eta bestelako gailuak eguneratuta izan behar ditugu" - Uztarria (Azpeitia)\n2020ko mai. 8a, 12:03\nEusko Jaurlaritzaren Informatika Elkarteko (EJIE) zuzendari kudeatzailea da Alex Etxeberria (Azpeitia, 1967). Sarean nabigatzea eta erosketak egitea gero eta ohikoagoa den honetan, zibererasoak saihesteko hainbat aholku eta jarraibide eman ditu Etxeberriak. Erasoak saihesteko "zuhurtzia" eta "formakuntza" beharrezkoak direla nabarmendu du azpeitiarrak.\nAlex Etxeberria. Ikusi haundiago | Argazki originala\nKoronabirusa dela-eta herritar askok sarean egin ohi dituzte hainbat erosketa. Segurua al da?\nArdurarekin jokatuz gero, segurua da erosketak sarean egitea, betiere erostera jotzen dugun lekua eta erosten ari garen produktua seguruak baldin badira. Kontuz ibili behar da eskaintzen dizkiguten maukekin edo deskontuekin.\nZein dira sarean egin ohi dituzten ohiko iruzurrak?\nMundu digitalean, mundu analogikoko joera asko islatzen dira, eta era guztietako iruzurrak daud: phishinga, sextinga, datuen lapurreta eta txantajeak, batzuk aipatze arren. Sarean ditugun gauzarik baliotsuenak gure pasahitzak eta gure identitatea dira, eta zaindu egin behar dira.\nPhishing terminoa gero eta ezagunagoa bilakatu da azken urteetan. Zer da, ordea, phishinga?\nPhishing gure erabiltzailea eta pasahitza lapurtzeari deitzen zaio, eta datu horiek lortzeko askotariko gaitasunak eta moduak erabiltzen dituzte iruzurtiek; gehienetan mezu elektronikoak edo iragarkiak erabiltzen dituzte. Irurzurtiek bidalitako estekan klik eginda orrialde faltsu batera bideratzen zaituzte. Webguneetan eta programetan pasahitz desberdina erabiltzea izan daiteke halako gauzak saihesteko moduetako bat. Gero eta konplexuagoa den mundu honetan formakuntza eta zuhurtzia behar-beharrezkoak dira.\nKontu korronteko zenbakia lapurtzea ere ohikoa da.\nKontu korronteekin hainbat arazo egon daitezke, VISA zenbakia edo txartelaren ezaugarriak lapurtzea, VISA contactless batekin hamar euroko lapurretak egitea eta abar. Garrantzitsua da gure kontuetako mugimenduak zaintzea eta gure bankuek iruzurren aurka dituzten neurriak eta baliabideak zeintzuk diren ezagutzea.\nEnpresen kasuan, berriz, ordainketa bat egiterakoan garrantzitsua da gure kontu korronteaz gain hartzaileren kontu korrontea baieztatzea ere. Adibidez, nazioarteko enpresa batean erosketa egin badut eta norbait nire enpresaren datuetan sartu bada, baliteke hornitzailearen identitatea lapurtzea eta dirua beste kontu korronte batera bidaltzeko eskatzea. Halako gauzekin tentuz ibili behar da.\nZein da iruzurrak egiten dituztenen modus operandia?\nHainbat amu erabiltzen dituzte, posta elektronikoa edo whatsapp mezuak, adibidez. Gehienetan erabiltzailearen konfiantza bilatu nahi dute horiek, eta horretarako hainbat modu erabiltzen dituzte.\nZein neurri hartu beharko genituzke zibererasoak saihesteko?\nDeskonfiantza izatea garrantzitsua da. Koronabirusaren aurretik bidaia bat egiten genuenean, etxetik atera orduko esaten ziguten kartera ondo zaintzeko. Bada, sarean ere zuhurtzia bera erabili behar dugu. Basque Cyber Security euskal erakundeak zibererasoen aurrean nola jokatu jakiteko hainbat artikulu ditu sarean, eta herritarrek bertan irakur dezakete zibereraso horien inguruan.\nNola identifikatu dezakete erabiltzaileek hartzailea fidagarria den edo ez?\nHelbidea ondo aztertu behar da, eta eragiketak pazientziaz egin. Eragiketa horiek mugikorrarekin egin beharrean, ordenagailuarekin egitea komenigarria da, batik bat ohikoak ez diren egoeretan eta webguneetan zerbait arraroa ikusten dugunean.\nOrdenagailuetako antibirusak baliagarriak al dira halako iruzurrak identifikatzeko?\nBai, antibirusak baliagarriak dira, eta gainera, beharrezkoak. Antibirusa, ordenagailua, mugikorra eta bestelako gailuak eguneratuta izan behar ditugu, baita softwarea ere. Orain dela hamar urteko antibirus batek jada ez digu balio.\nZibereraso baten biktima izan denak, zer egin beharko luke erasotua izan bada?\nSalaketa bat jarri beharko luke, eta horretarako errazena Ertzaintzara jotzea da. Basque Cyber Securityk ere lagun diezaioke erabiltzaileari salaketa horien berri izateko, eta erabiltzaileek 900-10 48 91 doako telefonora deitu dezakete edo arazoak@bcsc.eus helbidera idatzi.


Bizitzen Fundazioa | Laguntza-taldea, Alzheimerraren gaixotasuna eta/edo mendekotasunen bat duten pertsonen familiartekoentzat.\nHome/PROGRAMAK/Familia eta zaintzaileak/Laguntza-taldea, Alzheimerraren gaixotasuna eta/edo mendekotasunen bat duten pertsonen familiartekoentzat.\nLaguntza-taldea, Alzheimerraren gaixotasuna eta/edo mendekotasunen bat duten pertsonen familiartekoentzat. admin 2018-06-04T04:26:48+00:00\nMendekotasunen bat duten adinekoen zaintzaile nagusientzako laguntza-taldearen asmoa da laguntza psikologiko egokia ematea, horrelako ezaugarriak dituen gaixotasun baten ondorioei aurre egin ahal izateko, eta, horren ondorioz, zaintzen kalitatea hobetzeko eta estres- eta antsietate-mailak gutxitzeko.\nLaguntza-talde horrek parte-hartzaileei beren sentimenduak, arazoak, ideiak eta informazioa esperientzia bera bizitzen ari diren pertsonekin partekatzeko aukera ematen die. Zaintzaileei beren premiei erantzuteko eta beren burua zaintzen hasteko laguntza ematen die. Halaber, partekatzeko eta gainerakoei laguntzeko asetasuna emate du.\nBeraz, mendekotasunen bat duten familiartekoak zaintzen dituzten pertsonen bilera bat da, geriatriaren eta gerontologiaren eremuan prestakuntza duen profesional batek gidatuta.\nTaldeak 8-10 pertsonakoak dira. Proiektua 8 hilabete ingurukoa da eta saio bakoitza, ordu eta erdikoa bakoitza.


San Lorentzo jaietarako oharrak\nSan Lorentzo jaietan kontuan hartu beharreko hainbat ohar:\nIkaztegieta Tipi- Tapa\nDatorren irailetik aurrera Ikaztegietako udalak ekimen berri bat jarriko du martxan, batez ere herriko erretirodunei zuzendua izango dena. Irailaren 21en hasita, ostiralero, herritar talde ibiltari bat aterako da udaletxetik herri inguruan zehar ibilbide bat burutzeko. Osasuna eta ongizatea helburu hartuta, Udalak bultzatutako egitasmo honek ariketa fisikoa egitearen onurak zabaldu nahi ditu. Ekimena hasi baino aste bat lehenago aurkezpen ekitaldi bat burutuko dugu eta aurrerago jakinaraziko ditugu xehetasun gehiago. Animatu parte hartzera eta zabaldu mezua interesa izan dezaken edonori.\nPasa den urtean bezala, aurtengoan ere Ikaztegietako Gazte Taldetik dantza ikastaroa antolatzeko asmoa dago, oinarrizko dantzak ikasi eta primeran pasatzeko. Bi deialdi egingo dira: 1. Uztailaren 2tik 27ra: zerotik hasi nahi duzuenontzat. 2. Uztailaren 16tik 27ra: gutxieneko ezagutza bat duzuenontzat. Uztaileko astelehen eta asteazkenetan bilduko gara 19:30etatik 21:00etara, kiroldegiko gimnasioan.\nIkaztegietako baratze parkean izango da ekainaren 28an, 18:00etatik 19:30etara. TAILERRA: Nola egin aurre gaixotasun eta izurritei?\n31 - 40 erakusten 90 emaitzetatik.


Hitzaldia: “Retos y oportunidades de la Innovación Empresarial” | Deusto Agenda\nHitzaldia: “Retos y oportunidades de la Innovación Empresarial”\nGaur egungo enpresen testuinguruan, beharrezkoa da unean uneko premiei bermez erantzutea eta, aldi berean, etorkizunerako plangintza egitea. Hori dela eta, zuzendarien profil berrian kudeaketarako ezagutza klasikoa ez ezik, metodologiarik berritzaileenak ere behar beharrezko dira.\nErrealitate hori ulertzeko eta aurre egiteko gakorik garrantzitsuenak eskaintzeaz gain, Deusto Business Schoolek gonbidapena egiten dizu “Retos y oportunidades de la Innovación Empresarial” izeneko hitzaldira. Hizlaria Paco González Bree izango da, Master in Business Innovation-eko irakasle, artista eta zuzendari akademikoa.\nEkitaldia martxoaren 12an izango da, 19:00etan, Bilboko Deusto Business Schoolen, (Aguirre anaiak Kalea, 2). Aukera izango dugu hausnarketa egiteko paradigma aldaketak sortutako desafioei eta teknologia berrien ezarpena buruz.\nHitzaldi hau Paco González Bree-ren “100 conceptos de Innovación Empresarial” liburuan oinarriturik dago, autoreak bidaia egiten du kudeaketaren eta berrikuntzaren historian zehar. Horretaz gain, kudeaketa klasikoaren eta 4.0 industriaren edo robotikaren arteko konbinaketaren defentsa egingo du.\nHelbide elektronikoa: eva.eguiguren@deusto.es\nTel: 91 57761 89 luz. 7003\nbip , business innovation programme , Bilboko campusa , Conferencia , dbs , Deusto Business School , Enplegua eta Ekintzailetza , Enpresa eta Industria , francisco gonzález bree , Innovación empresarial , master in business innovation , mbi , Teknologia Berriak eta Internet , paco gonzález bree , Prensa


MOODLE – i2basque\nONLINE IKASTARO KUDEATZAILEA\nMoodle, online ikastaroen kudeaketarako plataforma bat da. Neurri handi batean pertsonalizatu daiteke, eta irakasleari, eduki, jarduera, baliabide, galdetegi, atazak, e.a. antolatzen uzten dio, ikasleei online-eko ikasketa esperientzia oso aberatsa eskain diezaien. Horretaz gain, erabiltzaileek adierazten dizkiguten beharren baitan, gehitu daitezken plugin asko daude.\nGure plataforma, afiliatuek izan ditzazketen formakuntza jarduerak aurrera eramaten laguntzeko xedea du; barne formakuntzari dagokionean, beren irakas jardueren lagungarri gisa, edota nazioarteko bazkideekin lan kolaboratioa egin ahal izateko, esaterako.


Marte iraunkortasuna: ezaugarriak, osaera eta ikerketa Sareko Meteorologia\nGerman Portillo | 26/05/2021 22:14 | Ciencia\nGizakia ez da nekatzen gure eguzki sistemako eta unibertsoaren beste planeta bateko bizitza bilatzerakoan. Marte bizitzeko planeta bilatzeko helburua izan den eta izango den planeta da. Eta espero da planeta gorria deitzen duguna ibaiz eta ozeanoez estalita zegoenean. Gaur egun robota dugu Marte irmotasuna planetari buruzko informazioa ondo ateratzeaz arduratzen dena.\nArtikulu honetan Marteko iraunkortasunari eta haren ezaugarriei buruz jakin behar duzun guztia kontatuko dizuegu.\n1 Arakatu Marte planeta\n2 Marte irmotasuna\n3 Marteko irmotasunaren lehorreratzea\n4 Planeta gorriaren soinua\nArakatu Marte planeta\n40 urte baino gehiagoko esplorazioek duela 3.500 mila milioi urte Marteko paisaiaren bilakaerari buruzko begirada zehatzagoa eskaini digute, baina misterio asko ulertu ezinak dira oraindik. Datu horien arabera, jendeak planeta gorriarengan duen interesa ikus dezakegu. Hiru herrialdek bidalitako hiru misio bat datoz hilabete honetan planeta gorrian: Txina, Arabiar Emirerri Batuak eta Estatu Batuak. Zure espazio agentziak Marte iraunkortasuna izeneko esploratzaile plano berri bat diseinatu du. Marteko lurretan iraganeko bizitzaren zantzuak aurkitzeaz arduratuko da.\nRover 2020ko uztailean jarri zen abian eta Lurraren gainazalaren gainetik hegan egitea da gutxienez Marte urtebetez. hau da, gutxi gorabehera Lurreko 687 egunen baliokidea da. Datuak prozesatzeko gaitasun handiagoak dituen sistema informatikoa du.\nInstrumentu guztien artean, bi gailuek garrantzi berezia izango dute iraganeko bizitza zantzuak bilatzeko prozesuan: SHERLOC delakoak mineralak eta substantzia organikoak detektatzeaz arduratuko da. PIXLren zeregina arroken eta sedimentuen konposizio kimikoa mapatzea da. Bi tresna horiek orain arte Mars Roverrek baino xehetasun maila handiagoarekin batera aztertuko dituzte funtzio horiek.\nAutoak planeta gorriaren gainazala arakatuko du 45 kilometroko diametroa duen inpaktu krater batetik harri laginak bilatzeko. Kraterra Jezeron dago, Marteko ipar hemisferioan, duela 4 mila milioi urte inguru sortu zen eta laku bat duela uste da. Laginak neurtzeak eta biltzeak bere egitura geologikoaren misterioak aztertzen eta bere geruza sedimentarioak mikroorganismo fosilerik eduki dezakeen egiaztatzen lagunduko du. Marteko irmotasuna Ingenuity izeneko helikoptero txiki batekin batera funtzionatzen du ibilgailu horiek Marteko giro ederrean hegan egin dezaketen egiaztatzen lagunduko du.\nRobot honek biltzen duen abestietako bat Marteren gainazalean irudiaren kalitatea lor dezaketen kamera kopuru handia da. Planetar arteko beste edozein misiotan erabili direnak baino kamera gehiago daude. Zehazki, ibilgailuan bertan kokatutako 19 kamera aurkitu ditugu eta beste 4 jaitsiera eta lurreratze moduluen zatietan. Horrela, lurreratzean foro desberdinak hartzea lortzen du eta haien kalitatea handitzeko prozesatu daitezkeen irudiak dira.\nMastcam-Z izeneko kamerek arroken ehundurak handitzeko gai dira futbol zelaira arte. Bestalde, SuperCam kamera ere baditu harkaitzen eta erregolitoen hondarretan eragina duen laserra erabil dezake. Hau dira planeta gorriaren azalean aurkitzen diren baratze arroken geruzak eta mineral zatiak. Ganbera horien helburu nagusia sortzen den lurrunaren osaera aztertzea da. Radar integratu batek uhinak erabiltzen ditu lurpeko ezaugarri geologikoak esploratu ahal izateko.\nMarteko irmotasunaren lehorreratzea\nMarteko iraunkortasunaren lurreratzeak hainbat akats izan ditzake. Eta 6 hilabetetik gorako emisioa amaituko da, nahiz eta azken 7 minutuak erabakigarriak izan. Bidaiaren azken atalari dagozkion gelak eta lurreratzeari dagozkio. Robotak irrati alerta igorri zuen Marteko atmosfera mehean sartzean. Arazoa planetatik lurrera dagoen distantzia da. Eta gertatzen da seinalea kokatutako laborategira iristen denean Los Angeles, robotaren patua dagoeneko botata dago.\nRoverrak denbora gutxiago behar izan zuen Marteko atmosferatik planetako azalera jaisteko. Seinalea lurrera iristeko zenbat denbora behar den eta 11 minutu ingurukoa dela kalkulatzen da. Denbora tarte hau 7 minutu ingurukoa da Ingeniariek "terrorearen 7 minutuak" bezala ezagutzen dute.. Marte planetako esplorazio misioaren arrakastaren edo porrotaren arteko aldea da.\nRoverrek Marteko lurreko irudi ikusgarriak eta harkaitz laginak bildu ez ezik. Horrez gain, sekula grabatu gabeko diskoa sartuko du: Marteren gainazalean grabatutako soinua.\nPlaneta gorriaren soinua\nMarteko irmotasunak soinu grabazio paregabeak emango dituzten mikrofono pare bat konbinatzen ditu, lurreratze uneak eta esploratzaile robot ikerketa lanak barne.\nHala ere, Marteko atmosferaren gainazalaren dentsitatea Lurreko atmosferakoa baino% 1 handiagoa denez, eta konposizioa gure atmosferatik ezberdina denez, soinuaren igorpenean eta hedapenean eragiten du, beraz, gorriaren soinutik ezberdina da. planeta. Unibertsoaren esplorazioaren historiako mugarrietako bat planeta honen soinua ezagutzea da. Oso aurkikuntza izan zen Marteren iraunkortasunak planeta honetako soinua erakutsi ahal izan zuenean.\nJaitsiera prozesu osoa automatizatuta dago, eta Lurrarekin komunikazioak 11 minutu baino gehiago behar dituenez, robotak bere burua defendatu behar izan du eragiketan zehar.\nRobotak duen ontziak isats ahula du eta beheko aldea beroki-ezkutu batez itxita dago. Armarriaren kanpoko gainazaleko tenperatura 1300 gradu ingurukoa izan daiteke. Horrek gainazaleko nahiz planeta gorriaren atmosferako tenperatura altuak jasateko gai da.\nIkus dezakezunez, zientziaren aurrerapenak ez du eguzki sistemako planeten inguruko informazio bikaina eskaintzen. Espero dut informazio honekin Marteko erreserbazioari eta haren ezaugarriei buruz gehiago jakitea.\nArtikuluaren bide osoa: Sareko Meteorologia » meteorologia » Ciencia » Marte irmotasuna


Karga-manifestuaren karga-zerrendatik zerbitzua - e-puertobilbao\nBezero-mota: Kontsignatarioak, Ontzi-enpresak, terminalak, zamaketa-enpresak, garraio-kudeatzaileak, aduana-agenteak\nData: Ekaina 2016\nKarga-zerrendetako informaziotik abiatuta, e-puertobilbaok aukera ematen du bidalketa-datuak modu dinamikoan txertatzeko karga-manifestua sortzeko.\nOntzi-kontsignatarioa, garraio-kudeatzailea, aduana-agentea, terminala, zamaketa-enpresa, Bilboko Aduana, Bilboko Portuko Agintaritza.\nZerbitzu honen bidez, e-puertobilbao-k zerbitzu berri bat jartzen du bere erabiltzaile-komunitatearen eskura. Zerbitzu horri esker, beren karga-zerrendak zaintza fiskalera eta/edo zamaketa-terminalera bidaltzeko gure plataforma erabiltzen duten kontsignatarioek beren itsas karga-manifestuak prestatzeko abiapuntu gisara erabil dezakete informazio hori.\nEsportazio-eragiketetan merkantzia-deklarazioaren administrazio-izapideak (itsas karga-manifestua) erraztea du helburu zerbitzuak, esportaziorako karga-zerrenden aduanetako kontrasteko informazioa oinarri harturik.\nEnpresa kontsignatarioentzat da, berez, zerbitzu hori, zeinak aukera ematen baitu, esportaziorako karga-zerrendak aduanatik datozen bidalketa-jakinarazpenekin gurutzatu ondoren, informazio egiaztatu hori itsas karga-manifestu bat proposatzeko erabiltzeko. Erabiltzaileak, gero, osatu beharko du manifestua, behar diren datuak gehituz.\nHalaber, zenbait informazio beste agente batzuetara bideratzen du: izapideekin zeharkako lotura duten Fakturazio Sailera eta aduana-agenteetara, informazioa portuko kate logistikoko beste prozesu eta eragileetara iristea errazteko.\nHaren abantailak leihatila telematiko bakarrak eskaintzen dituenak dira. Leihatila bakarraren bidez, paperak aurkeztu beharrean posta elektroniko bidez bidal daiteke informazioa e-puertobilbao plataformara.\nPaperezko euskarririk behar ez izateak arindu egiten du informazioaren kudeaketa, eta berrerabili egiten da sisteman dagoen informazioa.\nInformazioaren berrerabilerak aukera ematen du sisteman dagoen informazioa (bidalketa-jakinarazpenak eta karga-zerrendak) abiapuntutzat erabiltzeko itsas karga-manifestuak izapidetzean. Hartara, aprobetxatu egiten da informazio hori, eta gutxitu egiten dira eragiketan esku hartzen duten eragile guztien arteko informazio-transmisio errepikakorren ondorioz gertatzen diren erroreak.\nCategories: Garraio-kudeatzailea eta Aduana-agentea, Kontsignatario eta ontzi enpresa, Terminala eta Enpresa Zamaketaria 6 Ekaina, 2016\nAurrekoaPrevious project:Pisu egiaztatua (VGM) jakinarazteko zerbitzuaHurrengoaNext project:Zamaketa-jarraibideak eta itsas booking-aren zerbitzua


«Paganismo»: berrikuspenen arteko aldeak - Wikipedia, entziklopedia askea.\n«Paganismo»: berrikuspenen arteko aldeak\n11:52, 5 iraila 2019ko berrikusketa\n1.352 bytes added , Duela 11 hilabete\n11:34, 5 martxoa 2019ko berrikusketa (aldatu)\n11:52, 5 iraila 2019ko berrikusketa (aldatu) (desegin)\nBerez, pagano hitza [[latin]]eko ''paganus'' hitzetik eratorria da eta ''baserri girokoa'', edota ''landatarra'' esan nahi du.\n== Terminoaren beste erabilerak ==\nPagano edo gentil hitzak hainbat hizkuntzatan izan dira erabiliak korronte kristauen aldetik, erritu paganoengandik eratorritako kultu [[Sinkretismo|sinkretikoak]] erabiltzen jarraitzen zuten beste korronteei erreferentzia egiteko. Adibidez, [[Bizantziar Inperioa|Bizantziar Inperioko Elizan]], [[Ikonoklasmo|ikonoklastek]] paganismoa irudi ikonoduluenganako kultua zela zioten. [[Protestantismo|Protestante]] batzuentzat, [[Eliza Ortodoxoa|Eliza ortodoxoko]], [[Eliza Ortodoxo Koptoa|Eliza koptoko]], [[Eliza Anglikano|Eliza anglikanoko]] eta [[Erromatar Eliza Katolikoa|Eliza katolikoko]] santuei kultua eskaintzea zen paganismoa. Era berean, elizakoi katoliko europar batzuk amerikar natiboen edo Asiako ebangelizatuen errituak erdi paganotzat zituzten.\nMendeetan zehar, termino hau agertzen den testuak [[Kristau|kristauak]] izan ziren. Hala ere, XIX. mendetik, [[Okultismo|okultismoaren]] garapenak kultu batzuk beren burua pagano izendatzea eragin du, Europako tradizio pagano zaharrak berreskuratu nahi zituztelako. Askotan [[neopaganismo]] deitzen zaio horri.\nPagano terminoa, monoteistak ez diren erlijioak izendatzeko ere erabiltzen da; hala nola [[Hinduismo|hinduismoa]], animismoa, [[Budu|budua]], erlijio afroamerikarrak, txamanismoa, shintoa, erlijio tradizional txinatarra eta [[Budismo|budismoa]].\n== Paganismoa Euskal Herrian ==


Barelikos 6.maila: Ilargiaren eragina\nILARGI EGUTEGIAREN ERAGINA ORTUARI ETA LANDAREENGAN\nIlargiaren faseak garrantzitsuak dira landareentzako eta ortuarientzako. Ilargi beteko egunetan honen argiak landareen goranzko hazkundea ekartzen du. Ilargiaren argiak fotosintesian eta erneketan eragiten du, ilargi izpiak lur azpira sartzen baitira.\nIlargi betea. Ortuariak izerdia gehien duten epea da. Komenigarria da lurra prestaketa lanak eta fruituen batzeko lanak egitea.\nIlargia ilbehera faseetan, 14 egunetan zehar ilbetetik (guztia ikusten dugu) ilberrira (ez da ikusten) pasatzen da, eta aldi honetan apurka-apurka “C” hizkiaren forma hartzen doa. Egun hauetan landarearen izerdia lur-azpiko ataletan bateratzen da. Egokia da txertaketa, adarren mozketa eta kanaberak aldi honetan moztu ezkero indartsuagoak izaten dira. Garai honetan beraien lur azpiko atala kontsumitzen dugun ortuarien landaketa edo ereitea egiten da: patatak, berakatzak, tipulak, azenarioak, rabanitoak, eta abar.\nIlargia ilgora faseetan, 14 egunetan zehar ilberritik (ez dugu ikusten) ilbetera (guztia ikusten dugu) pasatzen da eta aldi honetan apurka-apurka ilargia “D” hizkiaren forma hartuz doa. Egun hauetan izerdiak landarearen atal airetikora igotzen da, zuhaitzen errendimendu produktiboa areagotu nahian landaketa eta mozketa lanak orain egitea komeni da. Garapen airetikoko ortuarien landaketa/ereitea egiten da: tomateak, piperrak, perrexila, espinakak, pepinoak, alberjiniak, letxugak, zerbak, eta abar.\nLandaketak egiteko Ilargi egutegia


Eraginkorrak ez diren pertsonekin lan egitea | Consumer\nEraginkorrak ez diren pertsonekin lan egitea\nArazoei zuzenean ekitea eta mugak jartzea da eraginkorrik ez den lankide edo nagusi batekin jarduteko modurik onena.\nEgilea: Egilea Lola Arraia\nAltxa eskua lankide edo nagusi ezgaituak inoiz ezagutu ez dituenak! Lana ondo egiteko gai ez diren pertsonak, bai eta beste batzuk beren akatsen erantzule egiteko gai ez direnak ere. Besteak banpiratu aurretik detekta daitezke? Edo, are hobeto: formula magikorik badago nola tratatu jakiteko, beren jarrerarekin lanari kalte egin baino lehen? Erakunde guztietan daude, kategoria guztietan eta lan jarduera guztietan. Eta era askotara irudikatzen dira: pilotazale izatetik nagusi izatera. Harrigarriena da ezen, nahiz eta ezgaitasuna izan, askotan beren postuan mantentzen direla eta, are gehiago, beste askotan, goragoko kargu batera iristen direla. Bakoitzak portaera jakin bati jarraitzen dio.\nZer da langile ezgaitua/ez-eraginkorra?\n/imgs/2007/12/langilea1.jpgAskotan, gai ez diren eta eraginkorrak ez diren terminoak modu desegokian aplikatzen zaizkio gauzak bati gustatuko litzaiokeen bezala egiten ez dituenari; norbaitek ihes egiteko aprobetxatzen du, edo, norberaren iritziaren arabera, Enpresa Psikologiako Institutuko zuzendariak, Tomás Álvarez Garcíak azaltzen duenez, arduratu behar ez lukeen jardueretan aritzen denari. Zehazki, lanean eraginkortasunik ez duen pertsona da aurretik ezarritako emaitzak lortzen ez dituena, bai kopuruari dagokionez, bai lanaren kalitateari dagokionez.\nDenok sufritu ditugu lankide edo nagusi ezgaituak edo ez-eraginkorrak, beren lana ondo egiteko gai ez diren pertsonak eta beste batzuei beren akatsen erantzule egiten dietenak. Adituen arabera, era askotara egin dezakete:\nBatzuetan, ikusle soilen papera hartzen dute, bazterturik eta ezertan sartu gabe egoteko. Hala, ez dira inoiz izango egiten duten lanean hondamendirik.\nBeste batzuetan, nagusi batzuen segurtasunik ezak gaitasunik gabeko laguntzaileez inguratzera ere eramaten ditu, inork itzala egin ez diezaien.\nLangile ez-eraginkorra da aldez aurretik ezarritako emaitzak kantitatean edo kalitatean lortzen ez dituena.\nAzken finean, enpresa batean eraginkorrak ez diren pertsonen tipologia zabala da, baina benetan interesatzen dena da pertsona horiek identifikatzea eta arazoa konpontzea, gainerako lankideak moralki jo eta beren lana oztopatu baino lehen.\nNola erlazionatu haiekin?\nLan inguruneko harreman mota enpresako goi karguen estiloaren araberakoa da. Onena konfiantzazko giroa izatea da, arazoak denen artean konpontzeko, batez ere zereginen banaketan egoera bidegabeak sortzen direnean edo konparaziozko bidegabekeriak daudenean.\nKasu horietan, argi eta garbi azaldu beharko lirateke eraginkortasunik ezaren ondorioak, eta langileen arteko akordioa lortu egoera bidegabeak saihesteko. Izan ere, Álvarezek dioenez, pertsonak ez dira ez-eraginkorrak, arrazoiren batengatik ez dira eraginkorrak, eta hori, behar bezala tratatzen bada, aldatu egin daiteke. Bestalde, kontuan hartu behar da eraginkorra ez den pertsona besteek egiten duten lanaz "elikatzen" dela, eta, beraz, onartuta bizi da, eta, ia konturatu gabe, lankide guztiek uzten diote eraginkorra ez dela, eta, horretarako, estaltzen edo lana egiten du. Egoera hori saihesteko, psikologoak gomendatzen du pertsona hori ez babestea eta bere lana ez egitea, baizik eta harekin zuzenean zein egoeratan den ez-eraginkorrena; besteak banpiratzen ez uztea. Adituak esan du mugak jarri behar zaizkiola eta, beharrezkoa bada, errespetuz eta maitasunez utzi behar dela, ikas dezan.\nJoan hurrengo orrira: Ezgaiaren tipologia »\nineficaz-eu jefe-eu lan lankideak personas ineficaces abordar-eu


San Inazio zubiko lanak egiten ari dira Lazkaon. Noticias de Gipuzkoa\nSan Inazio zubiko lanak egiten ari dira Lazkaon\nZubiaren bi aldetara dauden espaloiak zabalduko dira eta bidegorri bat ere eraikiko dute bertan\nLazkaoko San Inazio zubiaren gaur egungo irudia. (n.g.)\nlazkao- Lazkaoko San Inazio eta Jose Lasa kaleen arteko zubia zabaltzeko lanak aste honetan hasiko dituzte. Ingurua prestatzen hasiko dira lehenik, eta horretarako San Inazioko etxeen eta Agauntza ibaiaren arteko errepidea itxi egingo dute eta ezingo da bertatik igaro ez eta bertan aparkatu ere. Lanen iraupena hiru eta lau hilabete artekoa izango dela aurreikusten du Lazkaoko Udalak.\nLan hauekin zubiaren bi aldetara dauden espaloiak zabaldu egingo dira, oinezkoen eta ibilgailuen joan-etorria oztopatuko ez duen bidegorri bat eraikiko da, eta errepidea Gurutze eta Jose Lasa kaleetako zabaleretara egokituko da. Hala, lanak amaitu ondoren, zubiak 15 metroko zabalera izango duela jakinarazi dute Udaletik, errepidea eta bidegorria kontuan hartuta.\nLanek irauten duten bitartean trafikoa bi norazkotan irekita manten-tzen saiatuko dira. Hala ere, une konkretu batzuetan mozketak egitea ezinbestekoa izango da. Horrez gain, ibaiaren ondoan dagoen San Inazioko irteera itxi egingo da.\nLanek sor ditzaketen eragozpenen berri emango du Udalak, baina dei berezia egin dute oinezkoentzat eta ibilgailuentzat dauden alternatibak erabiltzeko. - M.A.


Gorputzaren abiadura | Kultura | Berria\n2016ko martxoak 16\nEgitaraua: C. Debussyren Fauno baten siestaren preludioa, H. Berliozen Romeo eta Julieta-ren Amodio eszena eta I. Stravinskiren Udaberriaren sagaratzea. Lekua: Donostiako Kursaal auditoriuma. Eguna: Martxoak 14.\nGorputzak abiadura ezberdinak dituela frogatu du Sasha Waltz dantza zuzendariak. Azkar joan gaitezke, presaka, estu eta larri, itolarrian. Poliki abia gaitezke, pauso bakoitzaren arnasa entzunez, zangoen koordinazioaren dantza tontoan hegan eginez. Baina Sasha Waltz taldeak azkartasuna eta mugitu ezin daitezkeen arrastoak zirt-zart berean islatzen ditu, ikusmena itsutu arte, erritmo ero basatian. Talde lanean ikusgarria izan ziren eremu txikietan burutu zituzten koreografiak, une oro aldiberekotasun zoragarrian. Dantzarien arteko espazioa handituz zihoan heinean, kalitatea gorantz abiatzen zen, sekulako paralelismo ederrak biribilduz.\nSasha Waltzek bakarkako lanetan oinarrituz taldearen lehengaiak zorrotz aztertzen ditu, bakarlariaren kontzeptua alde batera gutxietsiz, talde korala nabarmentzeko irrikan. Debussyren musikan eroso hasi ziren, arkaiko diren fauna animalia pinturak gorputzaren itzalarekin jolastuz. Bigarren zatian guztiz aldarrikatuko zuten lanaren entrenamendu dibertigarria izan zen, emanaldiari hasiera emateko jaki gozo bat. Bakarlariak erakustekotan Romeo eta Julietaren kondaira aproposa izan zen Lorena Justribo Manion eta Ygal Tsurren kalitateaz gozatzeko. Altueran pareko, gerria solte eta begiradarekin bi gorputzen arteko indar eta oreka ariketak liluragarri eratu ziren. Kontzentrazioa punturik gorenean hogei minutu luzeetan eta pasioaren arrastoak lurzoruan margotu ziren kolore gorrietan.\nUdaberriaren sagaratzea-rekin Sasha Waltz guztiz erotu zen, agertokia guztiz koroatuz, Kursaal auditoriumaren zoko guztietan udaberriaren esnatze prozesua adieraziz. Sorkuntza eta dantza hizkuntzan iraultzaile diren mugimendu lanak goraipatu zituen dantza taldeak, emakumezko eta gizonezkoen arteko sexu lehia indarrez markatuz. Dantzaren abiadura aldaketak guztiz gailendu ziren, eromena intentsitatean eta gozamena ikusleengan.


Nutrizionistek gomendatzen dute adinekoek lagunduta jatea, desnutrizioa saihesteko. | Consumer\nNutrizionistek gomendatzen dute adinekoek lagunduta jatea, desnutrizioa saihesteko.\nDesnutrizioak pertsona horiek infekzioak, hausturak edo azalaren hauskortasuna eragin ditzake.\narabera: Astelehena, 2003ko abenduaren 01a\nMadrilgo San Carlos Ospitale Klinikoko Geriatria Zerbitzuko José Manuel Ribera eta Pedro Gil doktoreek gomendatzen dute adinekoek lagunduta jatea, desnutrizioa saihesteko. Egoera hori nahiko ohikoa da adineko pertsonetan, eta hainbat arazo izateko aukera ematen du, hala nola infekzioak, hausturak edo azalaren hauskortasuna. Espezialista horiek “Prebentzioa Geriatrian. Posible da?” liburua zuzendu dute, eta 30 adituk baino gehiagok hartu dute parte.\nAutoreen esanetan, adin oro da ona prebentzio-neurriak hasteko, eta ez dago mugarik adinekoaren kantitatea eta bizi-kalitatea hobetzen duten ekimen gehienentzat.\nLiburuak lau kapitulu handi ditu, eta beste hainbeste arlo jorratzen ditu; lehenak zahartzearen alderdi orokorrak jorratzen ditu, hala nola “arrakastaz zahartzea” gaiari dagokiona edo zaharraren bizitzaren mugak.\nBigarren zatian, prebentzioa eta bizimoduak lantzen dira, eta gai hauek lantzen dira, besteak beste: zaharraren jarduera fisikoa, elikadura eta nutrizioa eta bizi-ohiturak (tabakoa eta alkohola).\nHirugarrenak azpimarratzen du garrantzitsua dela bihotzeko arrisku txikiagoa duen bihotz bat edo arteria kontserbatuagoak dituen garun bat izatea, eta, aldi berean, oroimenaren nahasteei eta bestelako alterazio kognitiboei aurrea hartzea. Azken kapituluan hirugarren adinekoen bizitza sexuala aztertzen da.\ndesnutrizio lagun zaharrak


2018(e)ko Maiatzaak 11\nALARDEALDIAK 20 URTE BETETZEN DITU\nIbarburu baserriko familiak moztuko du aurten zinta ibilbideari hasiera emateko Irungo San Martzialeko Alardeko Agintarien Batzordeak 2016ko Alardealdia aurkezten du. Ohiko ibilbidea Datorren maiatzaren 27an, 20. aldiz egingo da Alardealdia, urteekin San Pedro eta San Martzial jaien atari bihurtu dena. Gogorarazi nahi dugu gainera jai honetan biltzen den diru […]\n30 BAZKARI EDO AFARI BAINO GEHIAGO ALARDEALDIAREKIN\nAlardeko Buruzagien Batzordeak hurrengo asteetan 20.000 rifa salgai jarriko ditu euro batean establezimendu kolaboratzaile ezberdinetan Aurtengo Alardealdia berritasunekin dator. Alardeko Buruzagien Batzordeak hurrengo asteetan 20.000 rifa salgai jarriko ditu euro batean establezimendu kolaboratzaile ezberdinetan Irungo 34 taberna eta jatetxeetan bazkari edo afariak zozketatuz. Hona hemen establezimendu kolaboratzaileen zerrenda: Antxon […]\nMAIATZAREN 28ko HERRI BAZKARIRAKO TIKETAK SALGAI ORAINDIK\nHelduentzako menua 20 euroko prezioa mantentzen du eta haurrentzako menua (14 urteraino) 10 eurokoa da Tiketak herriko 11 establezimendu eta dendetan daude salgai Maiatzaren 28ko Alardealdiaren herri bazkarirako tiketak salgai daude. Helduentzako menua ez ezik, prezioa mantendu eta 20 eurotan salgai egongo dena, haurrentzako menua ere jarriko da (14 urtetaraino), […]\nMAIATZAREN 28an OSPATUKO DA ALARDEALDIA\nGazte-Landetxa taldeko kideek moztuko dute aurten irteerako xingola, egun osoan zehar antolatzen dituzten jarduerengatik, batez ere gaztetxoei zuzenduta Zezen mekanikoa, izotzarekin gidatzerakoan nabaritzen den sentsazioa, minimoto erakusketa eta pedalez ibiltzen diren karts-ekin gozatzeko aukera, Ficoban egongo diren nobedadeen artean\n2015(e)ko Maiatzaak 19\nAlardealdia maiatzaren 31ra aurreratzen da\n2014(e)ko Maiatzaak 11\nFicoba sustituye al frontón Uranzu como escenario de la comida popular, con un programa de actividades dirigido a los más pequeños\nEl área de Urdanibia se traslada al entorno del frontón de Santiago debido a las obras de la plaza, que obligan también a cambios en el recorrido Ficoba sustituye al frontón Uranzu como escenario de la comida popular, con un programa de actividades dirigido a los más pequeños\nCelebración del Alardealdia 2012\nEl pasado día 3 de junio se ha celebrado el Alardeadia con una gran asistencia de público a pesar de que el tiempo no fue el mejor\nEvents for Urtarril


Euskadiko Kirol Federazioen Elkarteen jakinarazpena - Euskal Saskibaloi Federazioa\nAlbisteak / Nabariak / Euskadiko Kirol Federazioen Elkarteen jakinarazpena\nGorputz eta Kirol Hezkuntzako Kontseilu Nagusiak (COLEF) egindako adierazpenetik ondorioztatzen denez:\nC. «Jarduera fisikoak saihesten duen garaiz aurreko hilkortasunaren batez besteko karga globala % 15,0koa da, hau da, urtean 3,9 milioi hildakoen parekoa, modu kontserbadorean» (Strain eta cols., 2020).\nD. «Jarduera fisikorik ezak eragiten du Espainian urtean izaten diren heriotzen % 13,4, hau da, 52.000 pertsonaren bizitza baino gehiago. Horrek 1.560 milioi eurotik gorako karga ekonomikoa ekartzen dio estatuari, administrazio publikoek % 70,5 ordaintzen dute[eta % 22,8 Espainiako etxeek]» (maiatza, del Villar eta Jiménez, 2017).\nA. Espainiako biztanle helduek, batez ere gazteek, ikasleek eta gizon oso aktiboek, gutxitu egin zuten eguneroko jarduera fisikoa (JF indartsua -% 16,8 eta oinez egiteko denbora -% 58,2), eta handitu egin zen denbora sedentarioa (+% 23,8) (Castañeda-Babarro eta cols., 2020).\nC. Profesionalek gainbegiratu gabe jarduera fisikoa eta kirol-jarduera egiteak eragindako lesioak handitu egin ziren, eta mediku adituek hori ohartarazi zuten (López Martínez, Rodríguez-Roiz et< Salcedo Cánovas, 2020).\nHoriek horrela, aditzera ematen dugu kirol-jarduera ofiziala eta arautua lagungarria dela osasun-arauak kontrolatzeko eta aplikatzeko.\nKirol-ofiziala jarduera arautua da, eta entrenatzaileen eta monitoreen agintean oinarritzen da.\nKirol-jarduera arautu eta ofizialaren aldian, eskola-adinean dauden haurrak kontrolatutako espazioetan eta aldietan entrenatuko dira, eta osasun-arauak aplikatuko zaizkie, ikastetxeetan baino talde txikiagoetan, eta askotan aire zabalean. Aitzitik, haurrek parkeetan eta plazetan beren kabuz egiten dituzten jolasek ez dute inolako agintariren zaintzarik (ez dago poliziarik parke eta plaza guztiak kontrolatzeko), besteak beste, garbitzeko, maskarak jartzeko eta gehieneko kopuruak finkatzeko protokoloak aplikatzeko\n25 azaroa, 2020|Euskadiko Federazioa, Nabariak|


Maiukiak txakolinaz blai\nBilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tMaiukiak txakolinaz blai\tBerton\t- Begoñeraz\tTestua: Joseba Etxebarria Txabola/Txelu Etxebarria. Argazkiak: luisbrinas75urteurrena.blogspot.com/G-k idatzia\tostirala, 2011 urriak 28. 15:22\t…zan Begoñako txakolinetako postre delicatessena, izan be makailuaren gazixe goxotu egin behar. Geure izena ta izana txakoliñetik dator, horregaitik dogu inguruan mote lez matzorri, matza ta enbidiatik datorrena, izan be non ematen zan ba aukerearik eta onena txakoliñe lortzeko Begoñan baino? Zein da, ingurune honetan hegoaldeari begira, eguzkibegi, dagoena? Zeinek jasotzen dau Artxandako aldapetatik euriak ateratako orbela aberatsa? Nora joaten ziren harek arbola orri ta begetal hondakin emankorrak ba? Mahats herrira, mahatsa sortzen.Baldintza hauen fruituak asko ziren, euritariko bat, famatuena, maiukiak, jende zaharrak kontatzen dauenez Erriberako merkatuan kotizatuenak ei ziran Begoñakoak, batez be Herradurako kurba ingurukoak, berton aldapa, ura asko eta eguzki indartsua baina ez egun osoan ordu batzuetan baino. Jaso egin bear be aldapa gora ta behera.Kokaera geografikoa aproposa dogu, eguzkibegi eta Artxandak egiten dauen ‘U’ handi horren erdian gauz, kanala geu gara ura batzeko (oraingo Begoñazpi ikastola alboan ura hartu egiten da), zirku antzeko honen barruan haize txarretatik protegidute gauz, horreri gaineratu mendietatik jausten dan ongarria eta zolua aproposa berez, kaliza eta margak, matza emateko. Gaur egun porlanaz tapaute dagoen zolu horrek oso matza fine ematen eban, halan esaten eurien hemendik ibilitako bidaiari batzuk, Humboldt ospetsua bat.Txakoliñe matza irailean batzen zan auzolanean, inguruko gizon ta gazteek egiten eben biarra, edadearen arabera gauza diferentea, gogor, matza batzeko, kontutan hartu bihar da hemengo sasoirik onena zala, udako beroak matzan egindako azukrea aprobetxatu bear, geroago eguzki handirik ez eban maztiak harrapatuko eta. Egin egiten zan batu domeka batean, Pilarica inguruan, gizonek fabriketan eta zapatuetan be egiten zeurien biarra eta, hurrengo zapatuan txakoliaren jabeak afaria emoten eban pagu moduan.Matza mordoak gizonezkoek moztu ta jasotzen zeurien, asto gainean eroan baserrira eta segiduan zapaldu bear zan, galdu ez daiten, zeregin honen arduradunak gaztiek ziran, hamalau hogeita pikuko urtekoek, honela eginda, fruta zapalduz, muztioa atara egiten jakon matzari.Ostean, bertan gelditzen zan, upelean, irekizten, bor-bor egiten egun pare bat, ez gehiago, halan zikinkeri handienak berantza jausi eta likidoa, gainean geldituta, fermentau egiteko, kolore oso iluna eta usaina gutxi eukan.Egun batzuen ostean filtratu egiten zan, hondakinak kendu egiteko, findu egiteko, eta gelditzen zan mordokoa ‘la garete’ deitzen zan, oso gustu gogorrekoa zan, hori hartu eta ‘sin fin’ bategaz estutu eiten zan, prentsatu egiten zan, likido zeozer gehiago ateratzearren, eta gareteko zati bat bota egiten zan berriro kupelara, gutxi baina, kontua zan mamia emotea baina tamainan ez dagion mikaztu gustoa, honetan egoan txakolinaren sekretotxo bat.Bi hilabete pasata ‘trasiegoa’ eiten zan upela batetik bestera, beste hirugarren batera be batzutan, zenbat eta gehiago egin garbiago txakolina, baina flojoagoa be bai. Hau mostoa zan.Handik beste hile batzuetara, otsailerako, txakoline eginda egoan. Apirilan edo maiatzan txakoliñe edateko prest egoan eta hasten ziran bilbainoak Begoñara etortzen, baina bidea erakutsi bear. Horretarako ereñotza adartxoak erabiltzen ziran, Bilbotik etorrite bide gurutzetan jartzen zan erramu lorea ezkerra ala eskumea hartu bear zen markatzeko eta txakolira, baserrira, ailegatzean upela zabalik eukala esateko teilatuan ipintzen zan ereinotza adarra be bai, izan be txakoline guztiak txandaka eiten zeurien zabaldu.Txakoliñe bakar bat egoten zan zabalik, ingurukoak itxita, batek zabaldu eta besteak itxi. Kupelak hustu egiten zirenean, txakoliñe amaitu, beste batek zabaldu eiten eban eta markak, bide gurutzetako markak, aldatu be eiten ziran, bilbainoak, pagatzen zeurienak, ez daitezen bideaz okertu.Txakolina ardo berde eta garratza zan, segun eta nork egin fuerteago ala goxoago, eta merienda afarirako erabiltzen zan sarri. Beragaz jateko makailua zan normalena, baina ez bakarra, jan be jaten ziren angilak eta antxoak, makailua pil-pilean eta bizkaierara, baita txapa gainean erreta, eta postrerako Santiagitoko makarroiak edota maiukiak be jaten ziran. Danen artean, postrerik eta delicatessenena zan Begoñako maiukiak bertako txakolinaz blai-blai eginda.


Helburu eta balioak\nInstalazio eta errekurtsoak\nMEKA Albitxuri ordutegi eta kontaktua\nLantegi, bezero eta kolaboratzaileak\nMatrikula egiteko epea martxoaren 6tik 20ra, biak barne\nAurreko ostiralean gure ikasleekin ikasturte bukaerako diploma banaketa ospatu genuen. Zorionak eta zorte on guztioi!\nHAUR HEZKUNTZAKO IKASLEEK HERRIKO IKASTETXEETAN ANTZERKI SAIOAK EGIN DITUZTE\nMaiatzaren 9an Elgoibarko ikastolan eta 11an Herri eskolan gure Haur Hezkuntzako ikasleek aukera izan zuten beraiek egindako lana umeen aurrean azaltzeko. Aldi berean, saio hauek oso aukera ona izan dira herriko ikastetxeekin harremantzeko .\nEMAN IZENA HEMEN:\nAukeretara irekitako Curriculum-erantz: Haurren protagonismoa eta hezkuntza.\nHizlaria: Aldo Fortunati\nPsikologia ebolutiboaren eta Haur Hezkuntzan aditua.\nNoiz: EKAINAK 2 GOIZEZ: 9:30-14:00 HERRIKO ANTZOKIAN EDOTA ARRATSALDEZ: 16:30-18:30 MEKA LANBIDE ESKOLAN ELGOIBAR\nAurreko astean Mekako zuzendaritza taldeko partaide batzuk eta europar proiektuen arduraduna Suediako Kungsbackako herrian hainbat ikastetxe eta erakundeetan bisitatzen egon dira. Bisita haur Erasmus+ KA1 proiektuaren barruan kokatzen da. Mugikortasuna oso interesgarria izan da, bertako hezkuntza sistema, euren ekintzailetza lantzeko sistema, duala eta enpresa eta ikastetxeen arteko kolaborazioa ezagutzeaz gain, gure ikasleen elkartrukeak antolatzeko aukera emango digulako. Bide onetik goaz!!\nMekako Erizaintzaren laguntzako zikloko ikasle eta irakasleak maiatzak 4 eta 5ean Gasteizen ospatu den Zahartzaroaren XVI. Kongresuan izan dira. Bertan, interes profesionaleko gaiak eztabaidatu dira, hala nola gero eta zaharragoa den gizarte honen etorkizuna eta baita zaintzaren alorrean dugun erantzunkizuna ere.\nAurrekoa 1 ... 5 6 7 8 9 10 11 ... 77 Hurrengoa\nPARKINSON-ARI BURUZKO FORMAZIOA MADRIDEN\nOtsailean, Mendekotasun egoeran dauden pertsonentzako arreta zikloko 2. mailako ikasleek eta 3 irakaslek PARKINSON-ari buruzko ikastaro espezializatu bat jaso zuten Madrilen dagoen “Parkinson Madrid” zentruan. Meka Lanbide Eskolak mota honetako ekimenak bultzatzen ditu bere ikasleei ahalik eta formazio espezializatu eta eguneratuena eskaintzeko helburuarekin.\nTelefonoa: 943748019 | Fax: 943748230 | bulegoa@meka-elgoibar.net


Musikazuzenean agenda Aurora\nAbenduaren 14 gauean Aurora taldea zuzenean ariko da Lobiano Kultur Etxean.\nManuel de Falla eta García Lorca, flamenko eta jazzaren ikuspegitik berraztertuak Taller de Músics goi mailako Ikastetxean prestatutako kide talentudunak biltzen ditu Aurora taldeak. Pere Martinez flamenko kantari gazteak, Max Villavecchia pianistak, Javi Garrabella baxu jotzaileak eta Joan Carles Marí bateria jotzaileak osatzen dute Aurora. Dantzari Jose Manuel Álvarez lagun dutela, Manuel de Falla konpositorearen gai ezagunenetan barrena ibiliko den musika abentura berri honi ekin diote betiko soinuak gainditzen dituzten beste mintzaira batzuetara lerratzeko eta beste estetika batzuekiko fusioa esploratzeko. Cadizeko konpositorearen obrari ez ezik, Lorca, Albeniz eta Pedrell bezalako pertsonaia handiei egiten die omenaldia Aurorak. Taldeak jazzaren eta flamenkoaren lurraldeetara hurbiltzen diren konposizioak lantzen ditu, klasikotik urrunduz baina nortasunari eutsiz.


Alemaniak isolamendu epea murriztu du eta jatetxeetako murrizketak gogortu ditu\nHerrialdeak 7,4 milioi koronabirus kasu baino gehiago atzeman ditu, azken egunean 56.000 kasu berri batu ostean.\nBerlin, Alemania. Irudia: EFE\nOlaf Scholz Alemaniako kantzilerrak eta estatu federatuetako buruzagiek omikron aldaeraren hedapenaren aurrean neurri berriak ezartzea adostu dute, besteak beste, pertsona batzuen berrogeialdiaren salbuespena, horren murrizketa eta taberna eta jatetxeetan sartzeko murrizketak gogortzea.\nHala, Alemaniako agintariek txertoaren bigarren edo hirugarren dosia hartu duten pertsonak isolamendutik salbuestea erabaki dute, baita gaixotasunetik sendatu berri direnenak ere.\nGainera, berrogeialdia hamar egunera murriztuko da, eta isolatutako pertsonak proba diagnostiko batean negatibo ematen badu, soilik zazpi egun isolatzeko aukera izango du. Gaur egun, kontaktu estuen berrogeialdia 14 egunekoa da.\nTaberna eta jatetxeetan sartzeko murrizketak gogortzeari dagokionez, Scholzek eta estatuko liderrek instalazio horiek bisitatu nahi dituzten herritarrek lehenago proba diagnostiko bat egin behar izatea erabaki dute, covid-19aren aurkako txertoa indartzeko dosia izan ezean.\nTaberna eta jatetxeetarako sarrera mugatuta dago Alemanian, eta txertaketa pauta osoa dutenek edo duela gutxi gaixotasunetik sendatu direnek soilik bisitatu ditzakete leku horiek. Neurri horrek indarrean jarraituko du.\nAlemaniak 7,4 milioi kutsatuko muga gainditu du ostiral honetan, azken egunean 56.000 kasu baino gehiago jakinarazi ostean. Gainera, 264 pertsona hil dira.


Udalak doako udal-wifiaren zerbitzua herriko bost udal eraikinetara mugatu du - leihoa.info\nLeioako EH Bilduk ekainaren bukaeran egindako galderari erantzunez herriko alkatesa Mari Carmen Urbietak sinatutako dekretuan azaltzen denez, Udalak une honetan Gaztegunean, Kultur Leioan, enpresen mintegian, kontserbatorioan eta San Bartolomeko Kultur Etxean eskaintzen ditu doako wifi zerbitzua.\nLeioako EH Bilduk ezagutarazi duenez, “2011ko urtarriletik 2017ko ekainaren 30era arte, doako wifi zerbitzua eskaini du hainbat udal-eraikinen kanpoaldean instalatutako 14 eremutan”. Alkatesaren erantzunean azaltzen denez, udalak aldi horretan hauteman du “wifiari lotutako proiektuak ez zituela itxarondako emaitzak lortzen, erabilera-indizeak ez baitziren ezarritako helburuetara iristen”. Horregatik, hainbat hobekuntza sartu ziren 2015ean, baina “hala ere erabiliera-indizeek ez zuten gora egin eta, 2017an erabaki da orain arte izan dugun udal-wifiaren zerbitzua behin-behinean eten egingo dela”. Urbietak herriko EH Bilduri erantzun dionez “leioaztarren konektibitate-premiei erantzuteko beste estrategia bat bilatuko da, WiFi4EU proiektuaren bitartez Europar Batasunetik datozen politikekin bat datorrena”. Ondorioz, estrategia berria diseinatzeko eta ezartzeko prozesuan, “Leioako Udalak espazio publikoetako wifi zerbitzua aldi baterako eten badu ere, lanean ari gara zerbitzua doan eman ahal izateko udaleko eraikin guztien barrualdean”.\nLeioako EH Bilduren Aritz Tellitu bozeramailearen arabera, “zerbitzua berriz martxan jartzea eta horren kalitatean sakontzea beharrezko ikusten dugu”. Hala ere, “zegoen zerbitzua etetea herritarrei ezelako azalpenik eman gabe deitoragarria deritzo Tellituk, inork ez baitu jakin izan ezer hartutako erabakiaz, hainbat kalte eragin izan direlarik horren ondorioz. Edonola ere, “zerbitzu berria martxan jartzeko lanak azkartzea” eskatu du EH Biludren zinegotziak, horrela “herritar guztion eskura jarriz doako wifi-zerbitzu eraginkorra”.\nUdalaren web orrialdeak, jausita\nIragan larunbatetik gaur goizera arte jausita egon dira Leioako Udalaren orrialde nagusia eta Kultur Leioarena behinik behin. Udalak atzo goizean sare sozialen bitartez eman zuen azalpen labur bat bere web orrialde hauen erorketaz. leihoa.infok jakin ahal izan duenez, udaltzaingoaren sistema informatikoa, desberdina bada ere, tamaina txikiagoko zenbait arazo ere izan zituen atzo. Horregatik atzo eta gaur udaletxean hainbat teknikari aritu behar izan dira sortutako arazoak konpontzen. Hala ere, arratsalderako web orrialde bi horiek zein udaltzaingoarena, berriro martxan zeuden.\nDoako udal wifi-sarea, EH Bildu Leioa\n(Español) Se multiplican los apoyos a la manifestación del 9-D en París en favor de los presos vascos


Ehunmilei keinu, elastikoak zintzilikatuz - Goierriko Hitza : Goierriko Hitza\nEhunmilei keinu, elastikoak zintzilikatuz\nAsteburu honetan zen ospatzekoa Ehunmilak lasterketaren 11. edizioa. Antolatzaileek martxoan bertan erabaki zuten bertan behera uztea COVID-19 koronabirusak eragindako osasun krisiarengatik. Beasaingo hainbat balkoitan elastikoak daude zintzilikatuta Ehunmilei ikusgarritasuna emateko.\nEhunmiletako elastikoak Beasaingo Nafarroako Etorbideko balkoi batean zintzilikatuta. Arg.: I. Gurrutxaga\nDagoeneko jakina izango zen Goierriko 2 Handiak probaren irabazleak zeintzuk izango ziren, gaur arratsaldean iritsiko zatekeen Ehunmilak ultra-trailaren irabazle mutilezkoa Beasaingo plazara, eta bihar goizean Marimurumendi mendi maratoian lasterketan korrika ibiltzekoak ziren 515 korrikalari. Baina ez, aurten ez da posible izan, eta ez eguraldiarengatik, COVID-19 osasun krisiarengatik baizik.\nMartxoan bertan, Espainiako Gobernuak alarma egoera deitzearekin batera, erabaki zuten Ehunmilak ultra-trailaren antolatzaileek hiru probak bertan behera utziko zituztela, eta asteburu honetarako Ehunmilei ikusgarritasuna emateko deia egina zuten. Beasaingo hainbat balkoi eta kaletan Ehunmilen elastikoak daude zintzilik ultra proben “trilogiari” keinu egiteko.\nGoierriko Hitzak, iazko bideoa berriz sareratuz ekarri nahi izan du gogora.\nEhunmilak 2020. Elastikoak balkoian\nErlazionatutako edukiaDozena bat lagunek Marimurumendi maratoiaren 30 kilometro egin dituzte


Andaluzian hazitako kalitate handiko karambolaz | Tienda de Fruta\nKaranbola fruitua | Tienda de Fruta\nErosi carambola etxean\ngutxi gorabehera 4,5 kg dituen kaxa. 12-20 unitateko kutxaren neurriak 39x28x14cm\nAverrhoa Carambola ere harro hazten da Almuñécar-eko gure baserrian\nAsiako sukaldaritzan oso estimatua den fruta exotikoa da, Indonesian eta Malaysian jatorria duena. Kurruskaria eta leuna, heltze hasieran kare-kolore horitik urrezko distira izateraino, bere onera iristen denean\nKarambolak nolako zaporea du: heldutasun egoeraren arabera, zitriko ukitu mingotsatik banana heldu baten moduko gozo bizia izatera igarotzen da\nKarambola nola jan, erraza da guztiz jangarria baita. Beharrezkoa da ondo garbitzea kontsumitu baino lehen, eta gero zentimetro bateko zabalerako atalak egin, bost puntako izar bat lortuko duena, Thailandiako sukaldaritzan ezaguna den papaya entsalada berderako, gure YouTube kanaleko estekan ikus dezakezuna.\nKarambola nola kontserbatu erraza da, hozkailuan 3 aste iraungo du.\nKarambolaren propietateak hainbat dira, besteak beste, zuntz disolbagarrien eduki handiak azukre- eta gantz-maila kontrolatzeari esker, diabetesa, idorreria eta kolesterol txarra izateko joera murrizten du. Antioxidatzaile asko eta C bitamina ditu, ilea eta azala oso ona.\nKarambolak hartu du protagonismoa kalitatezko kokteletan\nAverroes fisikaria da fruitu hau eskainitakoa, haur eta helduen artean ezaguna bihurtuz Carambola Córdoba izan baita Guadalquivir ibaiaren ertzean dituen parkeetan inspiratu zen zientzialari bikain hau jaio zen hiria.\nHonako datan eskuragarri: 2019-10-02\nPitaiako aldaxka sustraitua...\nAhuakatearen lau barietate...


UDALBILTZA AUZIA – ZERESANA\nUdalbiltzaren aurkako epaiketako bigarren eguna dute gaur Espainiako Auzitegi Nazionalean, eta bederatzi auzipetu falta dira deklaratzeko –atzo 11 mintzatu ziren-: Xabier Iragorri, Juan Carlos Alduntzin, Maribi Ugarteburu, Ibon Arbulu, Expe Iriarte, Larraitz Sanzberro, Urko Irastorza, Miren Odriozola eta Jasone Astibia.\n2003ko apirilean operazioa izan zenetik esandakoa esan zuten auzipetuek epaimahaiaren aurrean: eurak ez direla ETAkoak eta Ekinekoak eta Udalbiltza ez dela ETAren eta Ekinen menpe aritu. Guztiek zioten Udalbiltzako kide guztiak zirela erabakiak hartzen zituztenak. Diru iturriak erakunde publikoetatik lortzen zituztela ere adierazi zuten.\nUdalbiltza Euskal Herriaren aldeko egitasmoa dela ere nabarmendu zuten auzipetuek. “Bakea, hitza eta errespetua oinarri hartuta, euskal naziotasunaren aldeko lana egiten du Udalbiltzak”, esan zuen Oskar Goñik.\nHalaber, ziurtatu zuten Udalbiltzak ez zuela 2003ko maiatzeko udal eta foru hauteskundeetarako herrialde eta herri plataformak sortzeko lanik egin -Espainiako Auzitegi Gorenak baliogabe jo zituen plataforma horiek, Batasuna legez kanpoko alderdi politikoarekin zerikusia zutelakoan-.\nAlkate eta zinegotzi ziren garaian nazio instituzio bat sortu eta haren bitartez nazio eraikuntzan saiatzeagatik ETAko kide izatea egozten diete auzipetuei Fiskaltzak eta Dignidad y Justicia herri akusazioak. 10 eta 23 urte arteko espetxe zigorrak eskatzen dituzte haientzat.\nEpaimahaia Javier Gomez Bermudez epaimahaiburuak –Egunkaria auzian ere hala izan zen- eta Manuela Fernandez Prado eta Javier Martinez Lazaro epaileek osatzen dute.\n21 auzipetu daude orain\n22 auzipeturekin hasi zen atzoko saioa, baina hogei minutura epaimahaiak jakinarazi zuen Miriam Campos auzipetua ez duela epaituko. Izan ere, Campos 18/98 auzian epaitu eta zigortu egin zuten, eta epaimahaiak dio ezin dela berriro epaitu gauza beragatik -ETAko kidea izatea egozten zioten orain ere-. Campos preso dago egun aurreko auziagatik.\nXabier Alegria da Udalbiltza auziko beste presoa –18/98 auzian epaitu eta zigortu egin zuten, ETAko kidetzat jota-, baina hau epaitzea erabaki du epaimahaiak, orduan “diru kontuen erabilera okerrari” buruzko akusazioengatik ez zutela epaitu esanda.\nBeste auzipetu bat, berriz, ez zen azaldu auzitegira: Xarlo Etxezaharreta Hazparneko hautetsi ohia. Horixe iragarri zuen berak duela egun batzuk. “Madrilekin problemak ditugularik, ez gehiago erantzutea erabaki dut”, azaldu zuen duela egun batzuk. Hura bilatu, atxilotu eta espetxeratzeko agindu du Gomez Bermudez epaimahaiburuak.\nDatorren ostegun eta ostiralean jarraituko du epaiketak. Ondoren, irailean segituko dute, 7, 8, 9, 14, 15 eta 16an.\nEPAIKETA HAU SALATZEKO MANIFESTAZIO NAZIONALA DAGO ZAPATUAN BILBON, autobusian apuntateko Galarrenan dago zerrendia\nUdalbiltzaren aldeko abestia entzuteko, klikatu: Udalbiltza\nEgilea zeresanalekittoArgitaratze-data 2010/07/16 2010/07/16 Kategoriak Kategori gabea\nAurrekoa Previous post: ANTOLINTXU TOUR- TXORIZOAK PANPLONAN\nHurrengoa Next post: Arrakalako udako programazioa


Barkoxeko ahate hazleak komisaldegira deituak ostiralean | Barkoxeko ahate hazleak komisaldegira deituak ostiralean – iparraldekohitza\nBarkoxeko ahate hazleak komisaldegira deituak ostiralean\n2016an, eritasunaren kontrako neurriek hazkuntzak hustea manatu zuten eta joan den apirilean Barkoxe, Domintxine eta Gabadiko hiru hazkuntzetan kabalak ez hiltzea kausitu zuten. Barkoxeko Ühartia etxaldeko arduraduna Mauleko komisaldegira deitu dute jendarmeek ostiralean 14:00etan eta tenore berean, ELB sindikatuak sostengu elkarretaratzea antolatu du.\n“Hegazti gripearen kontrako neurrien kari, kabale sanoen hiltzeko manua onartu ez dutenen zigortzeko jazarpenak segitzen du” dio ELB sindikatuak, ostiraleko elkarretaratzea iragartzeko zabaldu duen agirian. Ühartia etxaldeko arduraduna jadanik deitua izan zela zehazten du sindikatuak. ELBk azaltzen du Paueko prokuradoreak ireki inkesta batengatik dela deitua izan.\nApirilean mobilizazio jendetsuak izan ziren hiru herrietako ahate eta oilasko hazkuntzetan, osasun zerbitzuek kabalak hiltzera kondenatu zituztela salatzeko. Kabalak ez zituzten hil azkenean, baina trukean osasun kontrol zorrotzak eginaraztea inposatu zitzaien hiru hazkuntzetan, horrek dakartzan gastu ekonomikoa zigor gisara interpretatu zutelarik haiek.\nSalaketa, iruzurrezko imitazioagatik


Zailtasun guztien gainetik, Soraluzeko piano-jole gazteak Andoainen izan ziren - Soraluze - Plaentxia.eus\nZailtasun guztien gainetik, Soraluzeko piano-jole gazteak Andoainen izan ziren\nUbane Madera Zangitu 2021-03-03 18:08\nUnai Gabilondo Andoaingo Piano Jaialdian.\nPasa berri den asteburuan, 6-17 urte bitarteko 266 piano-jole gaztek Andoaingo Piano Jaialdiaren XVI. edizioa parte hartu zuten. Tartean, Soraluzetik Ane Moya, Unai Gabilondo eta Nagore Caballero joan ziren, domekan. Pozik bueltatu ziren etxera, pandemiak eragindako zailtasunak zailtasun, jaialdia egitea posible izan zelako.\nHiru soraluzetarrek pieza bana interpretatu zuten, bakarlari modura, B mailan. Aurten, normalean baino dezente ikusle gutxiagoren aurrean. Tartean ziren euren senideak eta baita musika eskolako irakasleak ere.\nPartaideak ere nabarmen gutxitu ziren, pandemiak eraginda. Normalean, 800 bat musikarik parte hartzen du eta aurten 266 izan dira. Baina, guztiaren gainetik, jaialdia egin izana baloratu zuten antolatzaileek eta partaideek.\nHalaxe kontatu du Anabel Henaok, Soraluzeko Musika Eskolako piano irakasleak: “Azken astera arte ez genekien aurrera egingo zuen ala ez. Azkenean egin da eta oso ondo. Gutxienez, ikusi dugu egitea posible dela. Jaialdiari dagokionez, musikariendako jendaurrean jotzeko esperientzia moduan oso ondo dago. Ez da erraza. Ausartak izan behar dira. Aurten, urduritasun handiagoa izan dute, hori bai. Gela erabili beharra, maskara, bestelakoak… baina joan gara, ilusioarekin joan ere, eskarmentua lortu dugu eta motibazioa ekarri dugu gehiago ikasteko. Era berean, inportantea da beste piano-jole batzuk entzutea”.


Hiru sindikatuak BIDEGI eta Gipuzkoako Aldundia salatu ditu – Ekonomiaren KZ\nHiru sindikatuak BIDEGI eta Gipuzkoako Aldundia salatu ditu\n2021-06-03 Andoni Beitia\nHiru garraiolari autonomoen sindikatuak Bidegiko eta Gipuzkoako Foru Aldundiko arduradunak salatu zituen atzo epaitegietan, EAEko Auzitegi Nagusiaren eta Madrilgo Auzitegi Gorenaren epaiei “jaramonik egin ez” eta N-I eta A-15 errepideetako kamioiei bidesaria kobratzen jarraitzeagatik. Garraiolarien zentralaren arabera, Gipuzkoako erakundeen jarrera “arduragabea” da kasu honetan, eta “epaitegiak baliogabetu ostean, gaur egun ez dago bidesariak kobratzeko foru araurik”.\nAintzane Oiarbide Gipuzkoako Bide Azpiegituretako diputatuak berak atzo esan zuenez, EAEko Justizia Auzitegi Nagusiaren epaia ez da eraginkorra izango Gipuzkoako Aldizkari Ofizialean argitaratu arte, eta, bien bitartean, Aldundiaren betebeharra “indarrean dagoen araua betetzen jarraitzea da”. Oiarbidek esan duenez, Aldundia “erabat esanekoa izango da epaiarekin, GAOn argitaratzen denean”.\nHala ere, foru-erakundearen jarrera ez da aldatu. Oiarbideren hitzetan, “Gipuzkoako Foru Aldundiak ibilgailu astunei errepide horiek erabiltzeagatik kobratzen jarraitzeko erabaki irmoa du, Europako zuzentarauak ezartzen duen bezala”. Izan ere, Gipuzkoako Exekutiboa etorkizunean bidesari horiek arautuko dituen hirugarren foru arau bat prestatzen ari da, Espainiako Justiziak lurraldean onartutako lehen bi arauetan ikusten duen kanpo trafikoarekiko diskriminazioa babestuz. Oiarbidek aurreratu duenez, N-I eta A-15 autobideek lurralde osoan egiten duten ibilbide osoan kamioiei kobratzea da formula.\nHiruren arabera, “Errepide publikoetako merkantzia-garraioen sektoreari bidesariak ezartzeko erabakia, pasatzeko aukerarik gabe, erabiltzen duenak ordaintzen du lelopean argudiatu zen, errepideen mantentze-lanen kostuei aurre egiteko premian”. Baina orain, sindikatuak azpimarratu duenez, “Administrazioko arduradunen artean dirua biltzeko grina nagusitu da, azpiegituretan egindako inbertsioek sortutako zor handiak bultzatuta”.\nBide azpiegiturak “ondasun publikoa” direla gogorarazi du Hiruk, eta “denok zerga eta zergen bidez ordaintzen dugu”, guztiok garelako horien erabiltzaileak. Salgaiak errepidez garraiatzea “zerbitzu publikoa” dela esan zuen, “Gizartearen eskaerari” erantzuten baitio.\n“Garraiolariarentzako bidesaria diskriminatzailea da argi eta garbi, ez ordainpeko arkupeak N-I errepidearen sarreran eta irteeran daudelako, baizik eta ordainketatik kanpo uzten dituztelako gainerako erabiltzaileak: kargagailuak, garraio-agentziak, salgaien azken banatzaileak… Gainerako erabiltzaileak ere baztertuta daude “, dio Hiruk.\n← Bankuek Europako burtsak kontrolatu nahi dituzte\nElena Zarraga izango da Gaia klusterreko burua →\nKontserba-enpresen aldi baterako kontratuen % 71 emakumeenak dira


Jaumek ez du Nafarroa ulertzen (bideoa) • ZUZEU\nJaumek ez du Nafarroa ulertzen (bideoa)\nMañeruko eskolan izan nintzen Iker Tubiarekin batera asteburu honetan. Sortzen Ikasbatuaz elkarteak antolatu itxialdian Nafarroako Vascuencearen legea salatu genuen, zonifikazioa eta hori dena. Jauma sendagile kataluniarrak ordea ez du ezer ulertzen.\nbarcina, del, jaume, Legea, ley, nafarroa, UPN, vascuence, vascuencearen, Yolanda Barcina\nKim Jong Il hil egin da eta Ipar Korea kalera irten da dantzara\nElikagai transgenikoen erabileraren alde zaude?\n9 pentsamendu “Jaumek ez du Nafarroa ulertzen (bideoa)”-ri buruz\nJoxe 2011-12-19 12:17\nEta horrexegatik eraki behar dugu “Euskal Eskola Publiko Berria” baina ez zonifikazioa eta bazterketa oinarri duen eskola publikotik abiatuta. Ikastola Publikoa izan behar du gure aldarrikapena, zatiketa eta bazterketarik onartzen ez duen eredu bakarretik abiatu behar dugu, Ikastoletatik. Informazio gehiago nahi baduzu, http://www.euskaleskolapublikoa.com orrian duzu.\nJoxe 2011-12-19 14:19\nJarri google bilatzailean “Hezkuntza Ereduak Euskaraz” (kakotxa artean) eta topa itzazu 10 seg baino lehen, Euskal Herriko mapa eta Eskola Publikoa Euskaraz mapa.\nIker Tubia 2011-12-20 09:56\nEskola publikoak ez du zonifikazioa eta bazterketa oinarri. Administrazioak du oinarri Vascuencearen legea. Mañerun Zangotzako gurasoekin egon ginen. Haiek aukera dute ikastolara joateko, baina eskola publikoa nahi dute euskaraz, hori da haien aldarrikapena. Lodosa, Artaxoa eta Mendigorriako guraso batzuek ere gauza bera eskatzen zuten. Hau da, Vascuencearen legea gainditu eta Nafarroako Gobernuak euskarazko hezkuntza publikoa eskaini behar du Nafarroako eremu geografiko osoan, ikastolak izan zein ez. Hori da bere betebeharra, guzioi aukera berdinak ematea guziak baikara nafar eta eskubidedun.\nJoxe 2011-12-20 22:52\nIker Tubias: Ez zaite itsutu publiko hitza ikusi hutsarekin. Euskal Herria eraiki nahi dugunok ongi aski dakigu Eskola Publikoak (Española eta Frantsesa) Estatuen zerbitzura daudela lanean. Eta horregatik berez baztertzaileak dira. Sinestekoa da bertan dauden guraso eta familiak baztertzaileak ez izatea, baina erakundea izan bada. Badakizu Euskal Herrian 4 eskola publiko daudela? Iparraldean Frantziar estatuaren menpe dagoena (Frantsez hutsean) Hegoaldean Burgosen menpe dagoena (Trebinuko konterrian) Vascongadetakoa Celaa andereak bere gustura kudeatzen duena (D eredua kentzeko asmoa duena, “portzierto”) eta Nafarroan Barcina eta Iribasek kudeatzen dutena, textu liburuak ilegalizatu eta zonifikazioa ahalbideratzen dutenak. Nola esan dezakezu ez dela baztertzailea eskola publikoa panorama hau izanik? Euskal Herria eraiki nahi badugu erakunde propioak behar ditugu, eta nola ez ahal dugun bezain laister publifikatuko ditugu, AEK, laboraien Ganbera, edo ikastolak. Hori esatera dator http://www.euskaleskolapublikoa.com web orriak.\nIker Tubia 2011-12-21 09:09\nUste dut ezin dela orokorkerian erori. Eskola publikoa haien menpe dago, beraz, txarra da? Haien menpe izanik ere, D ereduko irakasleak -Nafarroan behinik behin- ez dire haien aldekoak.\nNik eskola publikoan ikasi dut, Udal ikastolan hain zuzen. Nire ezagutza txikitatik eta batxilergora arte izandu da Euskal Herriko ikuspuntutik, Euskal Herria nazio gisa aitortuz beti ere. Euskal Herriko hizkuntza, kultura, ingurunea, historia, musika, antzerkia eta abar ikasi ditut han.\nNire amak sare publikoan egiten du lan, beste hainbeste lagunek bezala. Kalitatezko euskarazko zerbitzua ematen, euskal herritarrak hezten, eta goitik etor daitezkeen debeku guziei muzin egiten. Horrela da errealitatea Nafarroa Garaiko eskola publikoan; ezinen dizut esan nolakoa den gainontzeko lurraldean, ez baitakit.\nBestalde, eta etorkizunari begira, ez dut ukatuko erakunde nazionala beharrezko dugunik, baina haurren hezkuntzari dagokionean, nik publikoa lehenesten dut. Uste dut oinarrizko baloreak hobekien transmititzen duena dela. Hor dago Sortzen Ikasbatuaz elkartea, lan eta lan, jo eta su euskarazko hezkuntza publikoaren eta euskal curriculumaren alde.\nJoxe 2011-12-21 14:48\nEskola publikoa, zoritxarrez orokorretik abiatu beharra dago eskola publikoaz hitz egiteko garaian eta ez adibide sinplistetan erori. Iker Tubias, ez dut dudan jartzen zure ama jatorra denik, ez eta irakasle inplikatua denik. Nire osaba ere oso jatorra da BBVA-n egiten du lan eta horrek ez du ukatzen Bankuak sistema Burges Kapitalistaren oinarri direnik. Eskola publikoan, pertsona inplikatuak egon badaude eta horietako batzuk ESTALIAN Euskal Herria… eta abar azaltzen dute beren eskoletan, eta hori ongi dago. Baina Euskal Herria eraiki nahi badugu, beste eredu bat behar dugu oinarri, ez Euskal Herria behin eta berriz ukatzen duen eredua. Ezin dizut ukatu SortzenIkasbatuaz, jo eta su ari denik baina askotan dudan jartzen dut zertan. Berraiek egiten dituzten gauza ugari egungo Eskola publikoaren aldekoak dira (Adibidez: Iparraldeko eskola publikoen festa babestearen kontua, Hezkuntza frantsesa, frantsesez bultzatzen duen festa), ez dute Euskal Herriaren eraikuntzan lan handirik egin, kontrakoa esango nuke.\nAmaitzeko, ados nago zurekin, ikuspegi ezkertiar batetatik nik ere bai zuk bezala “publikoa lehenesten dut. Uste dut oinarrizko baloreak hobekien transmititzen duena dela”, IKASTOLA PUBLIKOA.\nNazkatuta 2011-12-22 18:08\nJoxe, Noticiasen A10 zara, ezta? Ez ahaztu inoiz Nafarroa Garaian euskalduntzen diren ikasleetatik 2/3, (bai, 3tik 2) eskola publikoan euskalduntzen direla. Web orri hori gezurrez beterikoa da, Fontellaseko ikastola ez bnaita heltzen Monteagudoraino, non nire hiloba bizi den, beraz, mapatik borratu herri hori, eta horrela ere hutsunez beteriko mapa agertuko zaizu.\nLanera Sortz<en Ikasbatuazekin bat!!\nGure arerioa UPPSN dira, ez eskola publikoa ezta ikastolak ere.\nNorekin nazkatuta? 2011-12-23 01:21\nOngi dago nazkatuta egotea, baina norekin? Atarrabian kasualitatez baina, Nafarroa Oinez egunean, Herri gune “alternatiboa” antolatu zutenekin? Hurrengo urtean, azken monentuan atzera egin bazuten ere, Eskola publikoaren festa Tafallan egiteko plana zutenekin (nahiz eta Tafallako eskola publikoa A eredukoa izan)? Arbizuko Eskolako gurasoekin (Intereconomiako erreportaiaz zerbait jakingo duzu)? Ikastoletako liburuak, Euskal Herria aipatzeagatik, ilegalizatu dituztenean mutu gelditu direnekin? Sortzenek ikastolen kontura esan dituenak epelak izan dira, eta ikastolak mutu gelditu dira behin eta berriz, horiekin ere nazkaturik zaude? Nafarroa Garaian euskaraz ematen diren bi hezkuntza eredu daude, bata Estatala (publikoa) eta bestea Euskal Herritarra (kooperatibista). Nik aukeran Euskal Herritar publikoa nahiago.\nEgia diozu, Nafarroa Garaian Euskaraz eskolaratzen diren ikasleetatik 3tik 2 eskola publikoan egiten dute, baina Euskal Herriratzen ditugu horrela?\nEta ados nago zurekin, Gure arerioa UPNPSN dira, ea Sortzenek behingoz ulertzen duen hori ere.\nItzain 2011-12-23 14:07\nNorekin nazkatuta? esan dituenekin erabat ados.\nZertan dabil Sortzen ikastolei erasoka?\n(ko)Nortea galdu ote dugu?


Pobrezia eta bazterketarik gabeko herri bat aldarrikatu dugu | LAB SINDIKATUA\nEkintza Soziala Prekarietatea eta pobrezia Pobrezia eta bazterketarik gabeko herri bat aldarrikatu dugu\nPobrezia eta bazterketarik gabeko herri bat aldarrikatu dugu\nLABek, beste hainbat eragile sindikal eta sozialekin batera, pobrezia eta bazterketaren aurkako adierazpen bat aurkeztu genuen atzo. Hain zuzen ere, bizitza libre eta autonomoa lortzeko prestazioak ahalik eta pertsona gehienei bermatu behar zaiela eskatu dugu, eta kudeaketa sistema bizkor, garden eta bermatzailea izango duen lege bat aldarrikatu. "Eusko Jaurlaritzari eta Legebiltzarreko taldeei eskatzen diegu Gizarteratzeko eta Diru Sarrerak bermatzeko Legearen Erreforma aipatu hausnarketatik abiatzea", adierazi dugu.\nHauxe da adierazpena:\nPOBREZIA ETA BAZTERKETARIK GABEKO\nHERRI BATEN ALDE\n•\tPobreziarekin amaitzeko, bizitza duina izateko eta gizarteratzeko diru sarrera nahikoa bermatuz.\n•\tBazterkeria sozialarekin amaitzeko, pertsona guztiak gizarteratzeko mekanismoak ezarriz.